
ČITATELJU ! 

Ova će te knjižica upoznati s jednini 
od najmilijih svetaca! Neka će poglavlja 
nesumnjivo biti melem za potištena srca. 
Zato smo je štampali. 

Uredništvo Glasnika sv. Franje, 

Zagreb. 


Š to je moderno ? Savremeni najmlađi i najno- 
viji smjer u umjetnosti, u književnosti i u 
socijalnome životu. 

Najmlađi i najnoviji duh današnjega svijeta 
je — franjevački. Znamenita je pojava što, već 
unatrag trideset godina raste u svim slojevima 
pučanstva oduševljenje za sv. Franju asiškoga, i 
to ne samo kod katolika, već napose kod pro- 
testanata. Muževi kao Adolf Harnack, Sabatier, 
Henrik Thode nijesu katolici, ali veoma štuju 
asiškoga Patrijarhu. Henrik Thode ga nazivlje 
„glasnikom novoga, pomlađenog svi- 
j e t a“, a na pobudu Sabatiera utemeljilo se u 
Asizu po primjeru njemačkoga „Goetheova 
društva" „Franjino društvo". Članovi su 
ovoga društva muževi, koji najrazličitije misle 
o vjeri i Crkvi. Dapače, Franju proučavaju ne 
samo učenjaci, nego i slikari, pjesnici i gla- 
zbenici. 

Kako da si to rastumačimo ? U koliko Franjo 
asiški zaslužuje naslov, „moderni svetac"? 
Ova knjiga želi odgovoriti na to pitanje. Ona 
prikazuje odnošaj sveca prema nazorima da- 
našnjih ljudi osobito gledom na vjeru i dru- 
štvene prilike. Ova knjiga ne kani točno opi- 
sati život Franjin, zato ne istražuje, da li se 


Mo derni svelac. 

koji događaj zbio ove ili one godine ili dana; 
nije napisana za strukovnjake, nego za sve, 
koji rado čitaju te su se bar donekle izobrazili. 
Društvenim vođima poslužit će knjiga kao osnova 
za društvena predavanja. 

Novo doba i nova vjera. 

ijedan događaj novoga vijeka nije 
tako moćno utjecao na svijet kao 
fll) i !! J) francuska revolucija od god, 1789. 
■mf f||(||! Stotine i stotine godina stare usta- 
nove (crkveni redovi i zavodi) ras- 
pale su se, a tadašnji francuski kralj morade na 
stratištu krvlju svojom blagosloviti onu slobodu, 
koju je narod oteo silom. Sloboda! orilo se 
onda pariškim ulicama i po cijeloj Francuskoj. 
Susjedne su zemlje poprimile taj poklik i pro- 
nijele ga diljem Evrope, diljem cijele zemlje. 

Sloboda ! lijepa riječ, ali riječ, koja se dade 
različito tumačiti. Sloboda znači osloboditi se 
okova ili bez smetanja djelovati. Zar neogra- 
ničena ? Sigurno ne. Čovjek je društveno biće, 
te je vezan i ovisan o koječemu ; nije dakle 
potpuno slobodan. Ovako uči kršćanstvo i naš 
um. Drugačije uče neki moderni ljudi. Njima 
znači sloboda : ne imati nikakvih granica, ne 
zavisiti ni od koga. Pristaše toga shvaćanja 
kažu : kad se ova nezavisnost ne bi dala uvijek 
provesti i ostvariti u državnomu životu, da se 
ona ima bezuvjetno provesti u pitanjima, koja 
se tiču vjere i nazora o svijetu i životu. U ovima 

je čovjek autonoman (samostalan), svoj gospodar, 
sam sebi pravilo i najviši sudac. Tako uči da- 
našnji radikalni vjerski liberalizam i tako 
zvana slobodna misao. Dakako, da mnogi od 
ovih slobodnomislioca niti ne znaju, kako je za- 
mašna nauka, koju hoće da zastupaju. Oni 
rmste da su slobodnomislioci odmah, čim od- 
lučno pobijaju syllabus' i index~. Ali njihov 
nauk krije uistinu čitav niz dubljih pogibeljnijih 
misli. Vođi njihovi nastoje oživotvoriti ove misli 
tako, da maknu crkveni autoritet (ugled), da 
izbace utjecaj Crkve iz javnoga života, da pre- 
prijece i svaki utjecaj kršćanstva. ; Slobodno- 
mistioci rado se nazivlju „slobodni kršćani" ali 
se uistinu svojom naukom odriču Krista i nje- 
gova Evanđelja*. 

i py ,labus = popis po Crkvi osuđenih krivih nauka 
. ' nd «.= popis po Crkvi osuđenih zlih knjiga, 
lo priznaju i protestanti. Kada su u Miinchenu sto* 

nici'lamol'nT 1 SV * 0 M Va b znije na P adali vjeru, upraviše žup- 

cima nofniSin . eva ? 9cl ‘£ k< : °P cine n ® javnost po pročelni- 
cima potpisani oglas. Dokumenat bude štampan u „Miin- 

vjere unravLn ^ - T " 56 kaze ’ Pokrel > e slobodne 
cfkL P , J doduše u prvom redu protiv katoličke 

kom AmL ° n , n Č manje pobija kršćanstvo uopće u sva 
kom obliku, tako da je to uznemirilo i zbunilo i duše 

vj er u 0 k > ako e io f ^i‘ hOV JC C ‘ lj . zasnova,i novu nekršćansku 
vjeru, kako to otvoreno pnznavajn njihovi vođi hvale« 

Po ovom je novom shvaćanju čovjek u 
svom mišljenju slobodan i autonoman. Tako je 
učio njemački filozof Kant (+ 1804) usmeno 
svoje slušatelje na sveučilištu u Konigsbergu, a 
pismeno u svojoj knjizi. „Kritik der reinen 
Vernunft". Zapravo nije Kant time iznio 
nove nauke. Tih je misli već bio pun zrak. 
To su misli tako zvanih prosvjetitelja 18. sto- 
ljeća, onih muževa, čiji su spisi pripravili veliku 
francusku revoluciju. Kant je ovim mislima dao 
tek znanstveni oblik i osnov. Odonda su „auto- 
nomija" i „slobodna misao" geslom slobodnih 
mislilaca. Dakako da uzalud čekamo da nam se 
pobliže razjasni i obrazloži ova „sloboda". Po 
Kantu se ona sastoji u tomu, da se mišljenje i 
spoznaja čovjeka ne ravnaju po stvarima i bi- 
ćima, već treba da biva obratno : stvari i bića 
se imaju ravnati po spoznaji čovjekovoj. Ova 
rečenica je posve kriva i izopačena. Ipak je 
jasno, da je dvaput dva četiri ne zato, jer tako 
Kant misli, nego zato što je uistinu tako, ne- 
ovisno dakle od Kanta. Svakako ne bi ni bilo 
probitačno množiti drugačije. Isto tako je jasno, 
da pisac, koji želi pisati o kakvom historijskom 

se mjestimice sami svojim neznaboštvom. Oni su na- 
vijestili rat do uništenja vjeri u živoga Boga u Isusa 
Krista našega Gospoda i Spasitelja.* 

* 

događaju, mora najprije proučiti predaju t. j. 
iako zvana historijska vrela, a onda se ravnati 
po njima. Može li on samovoljno preinačiti, te 
pisati povijest, kako se njemu sviđa i kako on 
o tome misli? Ta mogao bi; ali onda to ne bi 
bila vise povijest, već maštanje. Nema dakle 
slobode u mišljenju. Spoznaja i mišljenje su 
vezane na stalne zakone i samo su u okviru 
ovih zakona slobodne. 

Kant i njegovi sumišljenici ne zaustavljaju 
se ovdje, nego idu dalje i uče „Čovjek je auto- 
noman i slobodan i u svom moralnom životu i 
djelovanju". Ovdje se vidi opasnost slobodnoga 
mišljenja, jer to nije više bezazlena ideja ka- 
kvoga naučnjaka, koji studira u svojoj sobici, 
to je revolucija protiv Crkve i kršćanstva. Izvan 
mene — vele — nema istine ; istina je u meni. 
Drugim riječima : samo je ono istinito i dobro, 
sto ja sam dobrim i istinitim spoznajem Po 
tom se vladam. Dakle, ja sam sam sebi najviši 
sudac. Nikoji autoritet na svijetu nema pravo 
obvezati me, da nešto smatram dobrim i isti- 
nitim, da to vjerujem i da prema tome postupam. 

ato je čovjek također slobodan i nezavisan i 
od samog Boga. Ovdje prelazi težnja za veli 
crnom u ludilo. Moderni čovjek nije više čovjek, 
on je „nadčovjek", on je bog sam. Nietzsche 

veli ovako. „Kršćanstvo zovem velikiin proklet- 
stvom, velikom nutarnjom pokvarenošću, be- 
smrtnom sramotom čovječanstva". A dalje „Vi, 
nadljudi, ovaj Bog bijaše najveća pogibao za 
vas. Istom otkako on leže u grob, vi ste opet 
uskrsnuli Tek sad će doći podne našega dana, 
tek sad će biti nadčovjek — gospodar^ Braćo, 
razumijete li ovu riječ? Vi ste se uplašili: zar 
vam srce spopada nesvijest? Zija li vam ovdje 
ponor? Laje li vam pakleno pseto? Hajde! 
Ustanite vi nadljudi! Ustani nadčovječe ! Sad se 
tek javlja budućnost čovjekova. Bog umrije: a 
sad treba, — da žive nadčovjek". (Tako govo- 
raše Zarathuslra ; W. W. VI. 417 si.). Na mjesto 
Boga, koji je umro, treba da dođe .nadčovjek" 
da on ubuduće bude Bog. Ovaj govor odaje 
ludilo. I doista je taj nesretni čovjek umro kao 
luđak, a grob njegov najozbiljnije sjeća na ri- 
ječi. „Čovječe, spomeni se, da si prah i da 
ćeš se u prah pretvoriti!" 

Mnogi slobodnomislioci, a i sam Kant, 
ne zapadaju u ovakve psovke. Mnogi ipak kao 
da vjeruju da ima Bog. Misao je na Boga čo- 
vjeku prirođena i ne da se ničim iskorijeniti. 
Dakako da opet kažu : vjerujem samo ono, što vi- 
dim.To je načelo „dogma" slobodnoga mišljenja. 
No Bog je nevidljiv i zato ga ne možemo spo- 

znati : drugim riječima, spoznaja, razum nemaju 
s vjerom u Boga ništa zajedničkoga. Prema 
tome slobodni — mislilac nije uvjeren da ima 
Bog. Njegova vjera nije stvar razuma, već neko 
čuvstvo, što se ne da pobliže opisati, neka ta- 
janstvena čežnja i težnja duše za srećom neki 
zahtjev za Bogom, koji bi jedini mogao da za- 
dovolji čeznuće za srećom ; koji bi zato morao 
opstojati. Ukratko : vjera čovjeka, koji slobodno 
misli, je vjera čuvstva. Dužnosti prema tome Bog 
nema. Svakako udobna vjera ! 

Ali ako je vjera isključivo čuvstvo, onda je 
ona promjenljiva i različita kao i čuvstvo. Po 
tom — prema mnijenju slobodnomislioca — niti 
ne postoji niti može postojali jedna jedina prava 
vjera. Sve su vjere jednako dobre, u koliko od- 
govaraju težnji za srećom i zahtjevu srca za 
Bogom, pa se moraju prema tome razumjeti i 
tumačiti« 

U najnovije su se vrijeme i s katoličke strane 
za to savjesno pobrinuli takozvani „moderniste". 
Moderniste su slobodni — mislioci. Njihova 
vjera, koju zovu katoličkom, jest vjera čuvstva. 
Načelo joj je: Vjerujem samo ono, što 
vidnim. Ako se čuvstva, po mnijenju modernista, 
riječju izraze, onda nastaju „dogme". Dogme 
dakle nijesu nauka o vjeri, kako to uči kato- 


lička Crkva, nego su samo očitovanje čuvstva. 
Sedam sakramenata su simboli, (znakovi) kojima 
ie svrha pobuđivati čuvstva. Krist nije Bog, nego 
lamo čovjek. Čovječanstvo, koje uvijek t^izi 
pomoć, učinilo ga je malo pomalo Bogom, Ču- 
desa poriču, osobito Kristovo uskrsnuće. Pored 
svega toga tvrde ovi modernisti, kao Loisy i 
pristaše, da su još katolici, pa su vrlo zamjerili 
Piju X., što je osudio njihove nazore u enciklici 

o modernizmu. . . ... 

Vjera slobodnog — mislioca jesi, opet velim, 
vjera čuvstva. Njezini sljedbenici nijesu samo 
Kani, Nietzsche, Loisy, nego i kao preteča 
sredovječni Franjo asiški, kako oni tvrde. 



Autoritet i sloboda. 

J e !! sv ; Franjo pristaša vjere čuvstva? Naj- 
prije pitajmo : da li je on priznavao auto- 
ritet u vjerskim pitanjima, dakle autoritet Crkve 
i njezine vrhovne glave, v ili je bio sam sebi 
pravilo i najviši sudac ? Cujmo njega samoga, 
»Brat Franjo i k oj i g od bude gl a v ar 
ovoga reda obeća je poslušnost i po 
štovanje go spo di nu p a pi Inocenciju 
1 njegovim zakonitim nasljednicima, 
a sva druga braća treba da slušaju 
\ r f n \ u * njegove naslj edn ike“. (I. pra 
vilo). U njegovoj oporuci čitamo svečanu za- 
kletvu „kad bi me svećenici rimoka- 
toličke Crkve i proganjali, bio bi uz 
njih, i uvijek ću ih častiti i pošti- 
vati k ao gospodu i ne ću da vidim u 
njima grijeha, jer gledam samo Sina 
oozjega u njima*. 

Dakle Franjo je jasno priznao autoritet 
Crkve i njezinih zastupnika. Pa zar je još mo- 
deran? Zaslužuje li još naslov modernoga sveca? 
Ta je njegova odanost Crkvi u najvećoj opreci 
s modernim vjerskim nazorima. 

Dopuštamo. Ali Franjo ipak ostaje moderan. 
To se danas vidi sve bolje: novo shvaćanje o 
slobodi je samo stvar mode i na oko mudrost, 
koja je samo zato mogla postati tako znatnom, 
što ugađa udobnosti ljudskoj. Ali to nije prava 
mudrost, jer kad bi se po njoj živjelo uskole- 
bala bi svaki red. Umni muževi nekatolici, d i 
baš nekatolici, zahtijevaju, da se povratimo 
k crkvenom autoriteiu. Knjiga protestanta Fr. 
W. Foerster-a „Autori ta t und Freiheit. 
Betrachtungen zum Kulturproblem der Kirche“ 
(Verlag: Kosel, Kempten und Miinchen 1910) 
veoma je začudila svijet. Foersterova knjiga je 
tim znatnija, što je on bio u modernom metežu 
i prošao glavne bludnje slobodno - mislioca. 
Iskusio je na sebi samome, kako je potrebit 
autoritet. Ta je knjiga znatna za moderni svijet 
radi toga, što Foerster ne dokazuje iz sv. Pisma, 
nego se služi samo pukim ljudskim iskustvom*. 

* Baš ova prednost je ujedno slaboća. Crkva nije 
nipošto samo ljudska, nego i Božanska ustanova, te samo 
zato ima pravo zapovijedati u onomu, što se odnosi na 
vjeru i ćudoređe. Takav autoritet ne da se osnovati na 
ljudskoj veličini, jer sve što dolazi od čovjeka je nesavr- 
šeno i treba da se usavrši. Crkva može dakle tražiti od 
čovjeka da joj se bezuvjetno pokorava, ne radi svojih 
ljudskih prednosti, nego samo radi nepogrješivosti, koja 
*oj je od samoga Boga. Drugim riječima: Foerster do- 

Novo shvaćanje slobode nikako ne podnosi 
autoriteta u vjeri. Foerster pak tvrdi da to znači: 
kratkovidnim i nevještim ljudima povjeriti najviša 
životna pitanja. Na svakome drugom polju vri- 
jedi sud i izjava samo iskusnoga i vještoga 
čovjeka - jedino u vjeru može se miješati tko mu 
drago. A znamo, da većina ljudi nema ni znanja 
ni vrlina, koje bi ih mogle osposobiti da sami nađu 
pravu vjeru i da je drže. Mnogi ne pozna kako 
treba samoga sebe. Praktični život, izvršivanje 
zvaničnih dužnosti, ne dadu mu ni vremena da 
se osvijesti. Nadalje ne pozna bližnjega koliko 
treba. Foerster misli ovdje na dvije vrsti jedno- 
stranih ljudi. Sjedne strane idealiste, koji ne- 
maju smisla za zbilju, pa ljube čovjeka, jer ne 
poznaju njegovih slabosti i mana. S druge strane 
realiste oštrog oka, koji ne ljube bližnjega, 
jer su izgubili povjerenje u njega. Ni jedni ni 
drugi nijesu vrsni da si stvore pravi vjerski 
nazor o životu. Jedni ga grade na tlapnjama 
drugima nedostaje ljubavi. A na koncu nedostaje 
prosječnom čovjeku ni požrtvovnosti. A vjera 
ipak zahtijeva žrtve i borbu s nižim nagonima 

duše dokazuje, kako je potrebi! autoritet u vjeri, ali ne 
dokazuje, da taj autoritet može biti samo Krist i njegova 
Crkva. Međutim može svatko pa i katotik mnogo naučiti 
iz Foersterove knjige. 


Autoritet i sloboda. 

Dakle, završuje Foerster, čovjeka treba da 
vodi u vjerskim stvarima vođ, koji ima autori- 
teta. A tko može biti autoritet? Svakako ne- 
znanost, t. j. tako zvani znanstveni laički moral, « 

moral slobodnomislilaca, koji ne zna Božje za- 
povijedi i hoće samo prirodnim razlozima učiniti 
čovjeka dobrim. U moralu je bezvjeraca mnogo 
zrno istine, ali to potječe od kršćanstva, a mace 
je pogibeljan. Prešuttmo Haeckel-a — i pomislimo 
na naučnjaka kao Oswald-a i Forel*a, koji za- 
htijevaše u ime znanosti, u ime tako zvane 
selekcije (pretpostavljenje zdravih bića bo- 
lesnim i nakaženim) da se iskorijene svi osa- 
kaćeni, neizlječivo bolesni i umobolni. Koje ii 
ćudoredne podivljalosti, koji li gubitak bas naj- 
ljepših najplemenitijih sposobnosti zadesiti bi čo- 
vječanstvo, kad bi slušali savjete ovakve zna- 
nosti. ... 

Ne, vjeru može zahtijevati ot * 
vjerski genij, koji premda poznaje zbiljski život 
i čovjekove slabosti, ipak ne gubi ljubavi. Naj- 
bolju spoznaju Čovjeka, najveću ljubav prema 
čovjeku, gledao je svijet samo jedamput u 
Kristu. Krist se ne vara u čovjeku. On znade, 
da će ga izdati, zatajiti i voditi na smrt. Njega 
ne može zavarati nikoji hosana. On trpi do- 
kraja muku zapušten — a ipak se rastaje rije- 

cima oprošfenja i ljubavi. Ništa nije teže nego 
dobro poznati čovjeka i ljubiti ga. Tko shvaća 
svu teškoću upravo ove zadaće, taj će razum- 
jeti^ da je* ovo dvoje mogao sjediniti samo Bog 
čovjek*. Zato je Krist pravi vjerski autoritet 
za nas. 

Ali autoritet Kristov zahtijeva, da se poko- 
ravamo Crkvi. Tumačenje vjerske predaje, koja 
počinje od Krista, ne smije se prepustiti poje- 
dinome čovjeku. Sveto Pismo je upravo poradi 
svoje uzvišenosti izvrženo krivome shvaćanju, 
sto nam pokazuje povjesnica vjerskih sekta. 
Zato je potrebit autoritet, koji će tumačiti sv. 
Pismo, a taj autoritet je Crkva. Ovdje je Foerster 
ti opreci nesamo sa slobodnim mišljenjem, nego 
i s protestantizmom, koji se doduše drži vrhu- 
naravske objave, ali uči, da si pojedini kršćanin 
može sam tumačiti sv. Pismo. Ovaj moderni 
učenjak, komu ne može nitko poreći da je zaista 
obrazovan, vjeruje u taj članak kao svaki ka- 
tolik i naglašuje, da Crkvu valja slušati tako 
krepko, kako je lo činio moderni svetac sv. 
Franjo ašiški. 

Ovu savršenost zaista nalazimo u Krista, samo kao 
ti Boga — čovjeka. Ovdje Foerster veže, protiv svoje 
prvobitne namisli, božansko s čovjećanskim. Sasvim odi- 
jeliti čovječansko od božanskoga nije moguće ni u Kristu 
ni u njegovo Crkvi. 

jest, katoličko shvaćanje opet postaje mo- 
dernim. Vidimo, da je Crkva stara, ali ujedno 
moderna. Starina katol. Crkve ne opire se moder- 
nosti njezinoj. Ovi se pojmovi u njoj izjednačuju. A. 
što vrijedi o Crkvi, vrijedi više manje i o nje- 
zinim svecima, a napose vrijedi o modernome 
svecu sv. Franji asiškome. Naročito prema 
znanosti zauzeo je sv. Franjo pravo stanovište^ 
On nije bio neprijatelj znanosti; upravo on je 
naložio učenome Antunu padovanskome, da tu- 
mači bogoslovlje.* 

Ali njemu nije bilo ni na kraj pameti da, 
obožava znanost poput slobodnomislioca „Želim 
primjećuje u zapovijedi „da (uslijed tvojih pre- 
davanja) ne štetuje duh pobožnosti". To bi bilo> 
donekle nepovjerenje, ali ne prema sv. Antunu* 
koji ga nije ni zaslužio, nego prema smjeru 
onog doba, koje je gramzilo za znanošću i radi 
toga zaboravilo na unutarnju kulturu i na njegu 
unutarnjega čovjeka. U ovome pogledu nalikuje 
si 13. i 20. vijek. Danas je znanost za mnoge 
idol, nadčovječni genij, „koji na krilu ima otvo* 

* Vjerski nazor o svijetu mora se oslanjati na znanost. 
Vjera prava ne smije da protuslovi nijednoj istini stroge* 
znanosti, a drugo, ona se mora osnivati na nepobitnoj 
istini, koja dakako nije uvijek matematički očevidna, au 
se dade sigurno dokazati i zato ima znanstvenu vrijednost. 

renu knjigu istine, iz koje odgoneta sve zago- 
ne ke, a u ruci drži svjetlu baklju, kojom svi- 
jetli u najdublje ponore istraživanja, te ras- 
vjetljuje sve. što bje tamno. Ovako si mnogi pre 
docuju znanost". (Donat „Die Freiheit der Wis- 
senschaft" S. 3. Fr.) Ali to je mišljenje krivo, 
/nanosi nije drugo nego djelovanje čovječjega 
duha. Ona je dionica svih njegovih prednosti, 
najprije težnje za istinom, što joj podaje pravo 
na opstanak, ali je i dionica sviju slaboća, pa 
stoga nikad ne će steći takova ugleda, da joj 
moramo sve vjerovali i prema tome da Crkve 
ne trebamo. 


Za, ° na,ra 9 k autoritetu Crkve, natrag ka- 
toličanstvu! Neka nam je primjer modernoga 
i>veca i ovdje uzorom ! I doista se čini, da danas 
prodire, stari katolički duh unatoč sviju nepri- 
jateljskih napadaja, kojima moderni napadaju 
katoličku Crkvu, Ne samo Foerster, nego i drugi 
osjećaju tako. Spomenut ćemo stanovište, koje 
je zauzeo protestantski predsjednik duhov, stola 
Ur. von Bezzel protiv liberalne teologije, koja 
poriče Božanstvo Kristovo. Ovaj postupak pred- 
sjednika raduje nas katolike. Spis, kojim opo- 
minje sebi podređeno protestantsko svećenstvo 
prekrasno svjedoči, kako svaka žilica srca ovoqa 
itiuza bije za kršćanstvo i koliko mu je stalo, da 

uzdrži vjeru u Božanstvo Kristovo u svojim sve- 
ćenicima i u protestantskome puku Bavarske, 
opet velimo : postupak Bezzelov je nehotično 
nasljedovanje i priznanje katoličkog načela o 
autoritetu. 

Da danas se živahno pretresuje misao o 
sjedinjenju crkvi s Rimom. Anglikanski svećenik 
Dr. Spencer Jones piše u svojoj knjizi „England 
und der Heilige Stuhl" (Graz 1904. navodi 
Foerster str. 74. bilješka) „Rimski jasni clanci 
vjere, njegovo vrhovno učiteljstvo i sigurno 
vodstvo, živahno je pitanje za anglikansku crkvu. 
Kod anglikanaca izbija nad vrhunaravskom vje- 
rom osobno mnijenje pojedinca, a iščezava svaka 
vjera. Dugo se ne će moći uzdržati takav metež 
u anglik. crkvi, da bi se naime mogle snositi 
najveće opreke gledom na bitne istine vjere 
i toliko komešanje u nazorima kao što je sada. 

Sve ove pojave potiču nas katolike, da sto 
čvršće prionemo uz Crkvu i njene pastire, sv. 
Oca i biskupe. To nas ujedno tješi i bodri, da 
puni nade gledamo u budućnost. Uistinu je i®* 10, 
kako piše engleski obraćenik Robert Hugh 
Benson u američkoj „Revue Atlantic Monthly 
(prispodobi Revue Hebdomadaire od 8. listopada 
1910.) Nije zgodno tvrditi, da će vjera buduć- 
nosti biti neka vrst pustog panteizma zadojena 

tek nekim načelima morala u doba, kada u 
Francuskoj dolaze muževi kao Brunetiere, Coppe 
Huysmans, Rette, Paul Bourget od slobodnog 
mišljenja na katolicizam. Nije zgodno to tvrditi 
kad Pasteur, najpopularniji učenjak novog doba, 
izjavljuje, da su mu sva znanstvena istraživanja 
sačuvala vjeru bretonskoga seljaka i da će mu 
daljnja istraživanja po svoj prilici dati vjeru 
bretonske seljakinje. Ne možemo to tvrditi danas, 
kada u Engleskoj protestantski profesor biolo- 
gije, a u Glasgovu profesor grčkog jezika i 
najugledniji činovnik Velike Britanije, sva trojica 
na vrhuncu snage i ugleda, odlučno prelaze na 
rimsku vjeru. Nije pametno da to tvrdimo, kad 
se nedavno za njima poveo luteran, profesor 
povijesti u Halle-u (Riivill) ; kada dva muža, 
koje brojimo među „tri najfinija duha Londona* 
brane katolicizam. Eto vidimo, gdje poslije triju 
vijekova obvezatnoga protestantizma velika ka- 
tolička stranka odlučuje u engleskome parla- 
mentu, što već dugo biva u Njemačkoj. Danas 
čuješ u Londonu, u toj staroj tvrđi protupapinstva, 
gdje govore ljudi na ulici, kad bi osjećali po- 
trebu za vjerom, onda bi izabrali katoličku. 
Kada dolazi u London papinski legat, priređuju 
mu silne javne manifestacije katoličke vjere i 
pobožnosti. Nedavno smo gledali, gdje taj legat 


uz glas zvonova i gruvanje topova slavno ulazi 
u Koln. Svuda se ponavljaju ovakovi događaji! 
„Tu nema bojazni, da će nestati vjere kato- 
ličke i prevladati panteizam“. 

A to se sve zbiva premda katolička Crkva 
zahtijeva poslušnost od svojih članova, jest 
upravo poradi toga, jer je stroga. 

Ali, mogao bi tko pitati, zar je pored po- 
kornosti, što je Crkva traži, još moguće da 
vjernici uživaju slobodu? jest, moguće je, jer 
se autoritet i sloboda ne isključuju. To, što se 
čovjek povjeri vodstvu, opet uči Foerster, još 
nije osobno poniženje i robovanje, već nas to 
čini slobodnima i savršenima. Nema ropstva, 
koje bi bilo tako nedostojno duha kao ropstvo, 
kojemu se čovjek poda sam, kada voli vući za 
sobom lance vlastite bijede i vlastitih strasti, 
mjesto da se prepusti vještome vođu. Naprotiv, 
zar nije uvijek dobro djelovalo, kad se tko po- 
koravao autoritetu ? Pomislimo samo na apostole, 
ove jednostavne galilejske ribare. Sto su nekad 
apostoli postigli pokoravajući se Kristu?! Neka 
nam je to uvijek dokaz, kako se radi poniznosti 
i u posve jednostavnoj duši može razviti duboka 
spoznaja, a i vrhunaravni život. 

Primjećujemo : što je učinila odanost Crkvi 
od Poverella asiškoga ? Da je reformirao poput 

mnogih iz svojega doba (n. p. kao P. Walđes), 
ne obazirući se i protiveći se autoritetu Crkve, 
reforma bi se njegova izgubila u pijesku, a on 
bi bio raskolnik. Ovako je postao svecem, da- 
pače i modernim svecem. 1 sami nekato- 
lici priznavaju bez prigovora veličinu njegovoga 
duha. 

Poštovanje, što je Franjo iskazivao Crkvi, 
nije ga nimalo priječilo da slobodno djeluje i 
što više, upravo to mu je omogućilo da pro- 
izvede ono, što je proizveo. Pomislimo : Franjo 
je bio lajk (svjetovnjak),^ pa ipak je Crkva pri. 
mila njegove reforme. Cesto tvrde protivnici 
Crkve, da uprava Crkve počam odozgo pak 
sve do dolje nema drugoga cilja osim da za- 
povijeda u svakome području i to po mogućnosti 
autokratički*, a napose da prepriječi slobodu 
lajka u njegovom djelovanju**. 

* Autokratički vlada, tko vlada sam ; n. pr. kralj 
bez sabora i bez sudjelovanja i savjeta narodnih zastupnika. 

** 1 Foersler navaljuje u pojedinim točkama na praksu 
crkvenog autoritota. No ovdje mi nije zadaća da ra- 
spravljam o Foerslerovim prigovorima, jer bi to prešlo 
granice ovoga djela. Prilično opširnu kritiku imamo u 
„Magazin f ii r volkstumliche A p o t o g e t i k " (9. 
god. 4. svez.). Ova se kritika preporučuje' svojom objek- 
ti vnosću i odlučnim tonom, na što ima pravo muž lako 
plemenitog mišljenja ; kao što je Foerster. 

Što tajci manje prosuđuju i što se lakše 
pokoravaju, to bolje. To je nepravedno^ prigo- 
varanje. Zacijelo je Krist dao Crkvi naučiteljici 
poznatu trostruku službu : učiteljsku, pastirsku 
i kraljevsku. U tome smislu ima svećenički 
stalež prednost. Ali zato lajci nijesu lišeni sva- 
koga prava. Oni nemaju samo dužnosti, nego 
i prava, a jedno od prava je: da sudjeluju kod 
velikog djela da se pokršćani svijet. To biva 
osobito u Njemačkoj. Ovdje sjećamo na velike 
katoličke sastanke, koje su uveli u Njemačkoj 
a što su, kako vidimo, poprimili i drugi narodi 
Ovi sastanci su zapravo idealni primjer zajed.- 
ničkoga rada svećenika i lajka. Nadalje spo- 
minjemo ,,V olksve rei n“, o kojem se kod 
posljednjeg sastanka katolika u Augsburgu 
biskup vitez pl. Lingg ovako izjavio „Danas 
treba katekizam tumača, koji će razjasniti ali i 
probuditi vjeru, a tu zadaću preuzeo je „Volks- 
verein“. Stoga ja kao biskup, smatram sve čla- 
nove ,,Volksverein-a“ kao suradnike, propovjed- 
nike i vjeroučitelje — svaki na svome mjestu. Oni 
izvršuju epostolat i misije lajka, te sam došao 
ovamo, da im se zahvalim i da ih molim: ne osta* 
vite nas biskupe! Ni mi ne ćemo ostaviti vas! 
(Burno odobravanje.) Tako nam se prikazuje 
„ Volksverein“ kao društvo, koje popunjuje i 

podupire dušobrižništvo, koje je danas 
barem u velikim gradovima vrlo teško. Popu- 
njivanje i podupiranje dušobrižništva u 13. sto- 
ljeću, da to i ništa drugo, bijaše djelovanje sv. 
Franje asiškoga. Svećenici i lajci, naučimo ra- 
zumijevati se međusobno! Onda će naš zajed- 
nički i na uzajamnom veleštovanju osnivani rad 
doista koristiti Crkvi. Život i djelovanje sv. 
Franje nam je u ovome smjeru nauka, koja nas 
hrabri i uzdiže*. 

* 1 kod nas Hrvala i Slovenaca radosno bilježimo 
činjenicu, da se katolici svjelovnjaci mnogo brinu za na- 
predak sv. vjere i u mnogim crkvenim pothvatima zajedno 
djeluju sa svećenstvom i s biskupima te jedni druge svje* 
tuju, pomažu i slušaju. 


Vjera čuvstava. 

N išta nema silnijega od čovjeka! Tako bi 
danas mogli reći sa Sophoklom pogledom 
na razvitak čovječanstva u moderno doba. Zaista 
je čovjek podložio sebi sve, što je zemaljsko. 
On prodire svuda, jednako u sunčane pustinje 
Azije i Afrike kao i u ledene strahote polova 
On silazi u zemlju, gdje vadi njeno blago, diže 
se u zrak, gdje također hoće da proglasi svoje 
gospodstvo. Prema tome raste i njegova samo- 
svijest te neće — kako smo vidjeli da prizna 
nikakvoga autoriteta ni Božjega, a Crkve pogo- 
tovo ne. A ipak je Eduard pl. Hartmann pisao 
vrlo dobro, — već pred četrdeset godina 
„Nikada se nijesmo toliko borili protiv vjere, a 
nikada nas nijesu vjerska pitanja tako zanimala 
kao danas." Poznati bivši predsjednik Roosevelt 
morade priznati prigodom svoga posjeta u gla- 
vnome gradu njemačke države, dne 12. svibnja 
1910. .Nikada nijesmo više i tankoćutnije osje- 
ćali potrebu vjere negoli upravo danas", još 
jasnije se izrazuje i u širim krugovima poznati 
filozof Fr. Paulsen, u „Einleitung in die 
P hilosop hie“, 10. Auflage, Stuttgart und 
Berlin 1903, S. 455, gdje piše „Život i svijet 

nijesu izvršili, što su obećali mladome srcu mo- 
dernoga čovjeka. Gorko razočaranje, ljuto ka- 
janje izjedaju srce. Zato se ono spasava bije- 
gom. Bježi iz bezvjernoga u bolji svijet, jer bi 
inače očajalo, a život bi mu se ogadio. Bježeći od 
nesmiljenosti i nepravde, od prostote i himbe 
ljudske baci se na srce Božje". Silni napredak 
nije nimalo obogatio unutarnjost čovjeka. Da- 
našnji svijet koleba amo tamo. Ovdje ne će 
vjere, a ondje očajno traži Boga. Ta čovjek 
nije stvoren isključivo za zemlju, već je konačno 
određen za Boga. Taj svoj cilj ne može čovjek 
zatajiti pa da i hoće. Stoga moderno doba teži 
za Bogom, zato osjeća potrebu za srećom i za 
Bogom. Dakako da se tu i opet radi, kako spo- 
menusmo, o vjeri čuvstava. Kršćanstva ne vole 
mnogi moderni ljudi. Iz svoje su vjere isključili 
j spoznaju i razum te ostavili samo čuvstva. Vje- 
rujem, vele, samo ono, što vidim; ali Bog je 
nevidljiv i stoga ga ne mogu spoznati. Po po- 
stupku Emanuela Kant-a zabacuje slobodno mi- 
šljenje tako zvane dokaze o Bogu, koji logično 
zaključuju: budući da postoji svijet, 

mora postojati i Bog. Drugim riječima 
slobodni mislilac nije uvjeren, da Bog postoji. 
Njegova vjera nije stvar spoznaje već čuvstva ; 
ona teži za srećom, koju nikad nemožemo na 

zemlji postići kako nas uči iskustvo. Zato za- 
vršuje slobodni mislilac — ali ne isključuje, da 
sam sebe vara — zato će biti Bog, koji će 
jednom zadovoljiti nagon za blaženstvom. Vjersko 
se čuvstvo, tako po prilici uči slobodni-mislilac, 
uzdiže samo od sebe iz najdubljih dubina duše 
i teži za Božanstvom. Tako čovjek nutrinom 
svojom ćuti i osjeća Boga. Međutim se uvijek 
naglašuje, da nemamo dužnosti prema ovome 
Bogu. Ma da je ova ,,vjera“ tako neizvjesna, ipak 
se začudo mnogi zanimaju za nju, napose u 
Americi. Nema tomu dugo, da je Dr. G. Stanley 
Hali, od g. 1887. predsjednik sveučilišta Clark 
u Worcesteru, potanko i trajno istraživao vjerski 
razvitak kod djece između 12. i 16. godine. Nje- 
govi učenici l euba i Starbuck proširili su ta 
istraživanja, te su, ispitujući mnoge osobe, po- 
kušali dokazati, kako vjersko čuvstvo djeluje na 
osobe i na društvo. Postupali su sasvim ame- 
rički. Jednom je Leuba pomoću časnika na 
jedamputkod čitave dvije pukovnije vojnika istra- 
živao vjerska čuvstva, koja je pojedini borioc 
krio u svojim grudima. Leuba bi dolazio i na 
skupštine ženskih društava, te od svih nazočnih 
bilježio sva pitanja pogledom na njihovo unu- 
trašnje vjersko čuvstvo. A knjiga od W. James-a, 
učenika Starbuck-a, „Die religiose Erfah- 

r ung i n ihrer Mannigfaltigkeit" 
(London 1903 ; deutsch Lcipzig 1907) 
začudila je svijet. Taj su čudni postupak već 
podigli do „znanosti".* 

Sada pitamo: dali je sv. Franjo bio pristaša 
vjere čuvstava ? Mnogi slobodni mislioci tvrde, 
da je bio. Dopuštamo, da se svetac obraćao 
Bogu tolikim čuvstvom srca, da se to ne da ni 
približno opisati. Pogledom na to čuvstvo je 
život sv. Franje zaista nešto posebno, osobno 
Njegova pobožnost bijaše, veoma znanstveno 
rečeno, subjektivna Možda ga toga radi naziv- 
lju modernim svecem. Ali opet pitamo: 
zar je to u protuslovlju s Crkvom? Nije li 
upravo Crkva oduvijek naglašivala značenje 
vjerskoga čuvstva i srdačne vjere? Istina je, u 
13. vijeku, kada se pojavio sv. Franjo, gdiekoji 
su svećenici zapostavili unutrašnji vjerski život 
spoljašnjemu raskošnome. Zar nije Crkva dra- 
govoljno poprimila reformu po primjeru sv. 
Franje? Nije li se poslužila patriarhom da vjer 
nike i svećenike, koji su se bavili vanjskim 
stvarima, opet privede na pravi put — put unu- 
taršnjosti ? Posve krivo misli svaki, koji drži, da 

* Po James-u proizlazi vjera iz tako zvane „podsvi- 
jesti". Ova „podsvijest" — a da ne tumačimo na dugo i 
široko — nije drugo nego: odstrani um i volju, i pusti 
neka djeluje masla i čuvstvo. Dakle opet vjera čuvstava. 


Crkva zabranjuje vjersko čuvstvo, a odobrava 
samo spoznaju. Vjera nije isključivo stvar ra- 
zuma, nego i srca. Dakle nam novo vjersko 
shvaćanje ne kazuje ništa nova, ako naglašuje 
od kolike je znatnosti čuvstvo za bii vjere. 
Već smo davno uvjereni o tom. Katolici se 
loga drže. Kako vruće i vrlo često pokazuje 
Crkva upravo na primjer sv. Franje i nagla- 
šuje značenje lako zvanoga razmatranja, gdje 
je kako znademo afekat, vjersko čuvstvo, od 
velike važnosti. 1 u enciklici o modernizmu nije 
Crkva nipošto osumnjičila vjerskog čuvstva. Ona 
je samo odbila modernističku tvrdnju i nasto- 
janje da temelje svu vjeru isključivo na čuvst- 
vima i doživljajima. Sasvim je isto učinio i 
Franjo asiški. On nije odijelio mišljenje i čuv- 
stvovanje. Napose se čvrsto držao dokaza o 
Bogu. Tko samo donekle poznaje život sv. Franje, 
taj znade, da svetac nije u prirodi i u stvorenju 
vidio drugo, negoli odraz moći i divote Božje. 
Kad ništa na ovome svijetu ne postaje od sebe 
već sve uslijed uzroka, zar da onda ovaj svijet 
nema uzroka? Tako se nehotice pitao sv. Franjo, 
tako i danas pita svaki čovjek, koji misli, te se 
ne može nikojim prigovorima* uvjeriti o pro- 

* Slobodni mislioci prigovaraju n. pr., da po istom 
zakonu mora prvi uzrok (Bog) imali svoj uzrok. Na ovo 

tivnome, zvučili ti grigovori i te kako učeno 
Time, što novo vjersko shvaćanje odstranjuje, 
iz vjere mišljenje i spoznaju, zapravo ras-. 
kida jedinstvenost čovječjega duha, jer duša 
nije samo čuvstvovanje, nego i mišljenje. Ako 
i je čuvstvo od velikog zamašaja u vjeri, zato 
se ne smije iz nje isključiti mišljenje. Uopće 
kako će duša težiti za Bogom, ako nema ni 
pojma, tko je taj Bog i što je taj Bog, kada ne 
zna kuda da teži ? Vidimo, da odjeljenje spo- 
znaje i čuvstva duše, što misli i duše, koja čuv- 
stvuje nije prirodno i stoga se mora zabaciti. 
Ne ćemo tajiti, da ovo novo shvaćanje vjere 
pored sve nejasnosti sadržaje, neka zrnca istine. 
Tako posve pravo naglašuje da je znatna čežnja, 
za srećom, za Bogom i unutrašnjom vjerom. Ali 
upravo ovdje nam ne veli ništa nova. Nedavno 
je izišla katolička knjiga od Ottona Zimmermann-a 
„Das G o 1 1 e s b e dii r f n i s als Gottes 
beweis, den Gebildeten dargelegt" 
(Freiburg, Herder 1910.) Glavna misao 

odvraćamo, da ovaj niz uzroka, koji su opei prouzročeni, 
nc može biti beskrajan, ni bez početka. Niz uzroka bez 
početka bio bi kao lanac sto visi u zraku. „Moramo", 
reče jednom glasoviti zvjezdoznanac Secchi, ,,u tome 
lancu doći do karike, koja je pričvršćena na prijestolju 
Božjem". 

knjige jest po prilici ova : č o v j e č a n s t v o j e 
već nebrojeno puta izreklo, da na 
zemlji nema prave sreće. Žalosna ras- 
položenja i sjetne tužbe o ništetnosti i praznini 
zemaljskih bića i stvari čuli smo u svako doba. 
Svijel im se uvijek odazivao. Vrlo je lako za- 
htijevati od čovjeka, da potrebu za srećom 
uguši u suzama, jer čežnju za srećom ne mo- 
žemo iskorijeniti. Ali onda je to okrutna sala 
prirode: dati život biću kao što je čovjek, koji 
ima u sebi neiskorjenjivu čežnju za srećom, 
no sreće ne može postići, jer je nema. Da li 
je to pravo? Ogledajmo se po prirodi i poku- 
šajmo, ne bi li našli bar jedan primjer, gdje je 
narav postupala tako bezmisleno i okrutno ! Gdje 
je dala sposobnosti, tu se i pobrinula za razvitak 
tih sposobnosti. „Moramo smatrati kao općeniti 
zakon prirode, da ne ostavlja nagon bez pred- 
meta. Nikada i nigdje se nije našlo, da bi sve n. 
pr. vrste životinja ili bilo koja vrst stvorova težile 
za nečim, što ne bi postizavale, ili da predmeta, 
za kojim teže, uopće ne bi bilo. U naravi je sva- 
gdje razmjer između sposobnosti i predmeta za 
sposobnost. Priroda odgovara na pitanje i na glas 
naravi. Gdje je napisala uvod, tu je napisala i 
svršetak. Ona ne vara ni sebe ni drugoga. Pri- 
roda ie u sebi sigurna i sigurno drži uzde 

svjetskog tijeka. Ona ne dopušta da se isto 
izgubi. Zacijelo mnoga stvorenja prirode u bi- 
linskom, životinjskom a i u ljudskome svijetu ne 
postignu svog cilja ; ali to ne dokazuje, da pri- 
roda nema cilja ni osnove. Ovaj neuspjeh su 
prouzročile slučajne okolnosti. Narav vodi sama 
svako biće k cilju. Kad u jeseni vodi pticu 
preko kopna i mora, onda ona ne upravlja njezin 
lijef u polarne pustinje, već do bogato prostr- 
toga stola. Nema sumnje, kad bi danas pao koji 
čovjek s krilima s udaljene zvijezde na zemlju, 
da ne bismo ni časka posumnjali, da je tamo 
zrak, u kojem čovjek može letjeti. A zašto da 
mislimo drugačije, kad vidimo na duhu čovječjem 
krila, koja ga žele odnijeti gore do beskrajnosti? 
Ne, ovo čeznuće za Bogom jasno pokazuje, da 
Bog sigurno jest i da samo On može utažiti 
potrebu za srećom. 

Današnji nazori svijeta pokazuju — bit će 
da je ova okolnost dala vanjski povod k mo- 
dernome štovanju sv. Franje — napadnu sličnost 
s vremenom, kada je naš svetac živio i djelovao. 
Promatramo li ono doba s posve svjetskoga 
stanovišta, moramo reći, da su onda bile sjajne 
prilike. Ta bilo je doba križarskih vojna. Zapad 
se upoznao s istokom, što je veoma mnogo pri 
donijelo za ljudski napredak. Znanost i umjet* 

nost podigle su se visoko, trgovina osobito u 
talijanskim primorskim gradovima na novo je 
oživjela. S njom dođe bogatstvo i novac s mnogo- 
dobrih a i manje dobrih posljedica. Bogatiji 
preziraše siromašnijega, a siromašniji nastojaše 
živjeti raskošno kao bogati. Novac je bio mje- 
rilo za sve. Naravno da je sve težilo samo za 
onim, što je svjetsko i spoljašnje. Sasvim je 
slično i danas. „Otkrivamo sjeverni pol, otva- 
ramo nepoznata kopna, mi smo novim zrakama 
prosjali naš kostur ; dalekozor i sitnozor dano- 
mice otkrivaju nove svijetove*. Ali usred doba 
otkrića postali smo u unutrašnjosti svojoj a 
mnogome siromašniji". (Foerster, jugend- 
lehre S. 2.) Sv. Franjo je 13. stoljeću po- 
mogao do unutarnje kulture, zato srcem siro- 
mašni 20. vijek, vijek spoljašnosti gleda gore 
k njemu i slavi ga, jer je čuvstven i blažem 

0 moderni svijete, jedno nemoj da zaboraviš ! 
Gdje i kada pokazuje vjerski čuvstveni život sv. 
patrijarhe osobiti žar? Na podnožju križa. Na 
podnožje križa polaže Franjo teret i brigu, ovdje 
daje o duška čuvstvima svojim, ovdje ljubi srdačna 

1 žarko, ovdje umire. O moderni čovječe, ne 


* I današnji će svjetski rat nesumnjivo dati golemih 
poriva svim znanostima, umjetnostima i tehnici. 

zaustavi se na po puta! Slijedi sveca do pod- 
nožja križa! Učiniš li to, onda si zaista razumio 
modernoga sveca. 


Misije. 

D anas, mogu reći, nema više udaljenosti. Pa- 
robrodi brzo i sigurno vežu Evropu i daleki 
istok i zapad, pa i najudaljenije otoke Južnoga 
mora. Istraživaoci opet prodiru svuda, dapače i 
u neprohodne na oko pješčane pustare i ledene 
plasine. A uporedo radi živahna kolonizacija. 
Moćne države idu za tim, da posjeduju u stranim 
dijelovima svijeta veće ili manje zemlje (nase- 
obine) za svoje narodno gospodarstvo. Možemo 
kazati, da je do rata vladao među narodima 
veoma dobar odnošaj, promet i izmjena robe. 

Doba sv. Franje bijaše sasvim slično. 
Križarskim je vojnama došlo đo živahnoga sa- 
obraćaja među istokom i zapadom. Ondašnje 
trgovačke naseobine mogu se usporedili s na- 
seobinama novoga vijeka. Ali i u drugome po- 
gledu naliči današnje doba vijeku sveca asiškoga. 
Naše doba nazivlju doba misija (poslanstva). 
Razumije se. Sa zastupnicima trgovine i svjetskih 
vlasti polaze misijonari u naseobine. Tako je 
danas, tako je bilo i za vrijeme križarskih vojna. 
Najznamenitiji misijonar iz doba križarskih vojna 
je sv. Franjo asiški. On nije postigao velikih 
ličnih uspjeha, ali je bez sumnje svojim primje- 

rom potaknuo trajno djelovanje poslanstva, koje 
se raširilo po cijeloj zemlji. 

Uvijek i vazda si je Crkva bila svijesna 
svoje misijonarske dužnosti i nikada nije napu- 
stila misija kod neznabožaca „Idi te po svem 
svijetu i propovijedajte Evanđelje 
svakome stvorenju" — to je zadnja volja 
Isusova, njegova oporuka Crkvi, njegov testa** 
menat. Crkva je uvijek nastojala da ispuni ovu 
zapovijed Boga čovjeka. Ali misije se nijesu 
razvile jednako u svako doba. Misije kod nezna- 
božaca su često ljestvica, što v pokazuje stupnjeve 
revnosti kršćanskog života. Što je kršćanski ži- 
vot u domovini gorljiviji, to je rad poslanstva 
djelotvorniji, jer prvo je uvjet za drugo, a oboje 
stoji u međusobnom odnošaju kao uzrok i uči- 
nak. Međutim to nije napadno. To su prirodni 1 
organski zakoni, koje i Crkva u životu slijedi i 
mora slijediti. Vanjskoj će jakosti uvijek odgo- 
varati unutarnja. Tako bijaše i koncem 12. a 
početkom 13. stoljeća, malo prije negoli se po- 
javio sv. Franjo. Zacijelo su križarske vojne već 
same po sebi spasonosno utjecale, ali njihov bi 
utjecaj bio trajniji, da je vjerski život u domo- 
vini, u Evropi, bio revniji i više unutrašnji. Upravo 
tada bio je vjerski život u pogibli, da se iz- 
gubi u spoljašnosti. Ne poričemo, da su dakako 


ne svi, ali mnogi učesnici smatrali križarske 
vojne kao neke pustolovne, trgovačke ili poli- 
tičke pothvate. Mnogi se nijesu ni malo brinuli, da 
se oslobodi sv. Grob. Oni su išli za drugim svjet- 
skim, da i suviše svjetskim probicima. Oče- 
vidno je, da se time mnogo naškodilo misijama. 
Tada se pojavi sv. Franjo. On poznavaše po- 
grješke i mane svoga vremena, a napose te- 
meljno zlo — nedostatak unutrašnje i gorljive 
vjere. Zato se najprije pobrinuo, da ovdje re- 
formira; u njemu bukti unutrašnji život, dakle 
je sposoban da donese drugima radosnu vijest 
— sv. Evanđelje. On šalje misijonare u sve di- 
jelove Italije, Francuske, Njemačke* i Ugarske, 
da pučka poslanstva mlakim kršćanima na novo 
pokažu pravi put. On vodi mlake ka Kristu 
pod križ. 


* O tome piše savremeni Giordano da Giano u svo- 
joj kronici (njemačko izdanje, im Auszug bei Holz- 
apfel, Franziskus-Legenden, S. 112) *U Nje- 
mačku poslaše brata Ivana Penna, a s njim do 60 braće. 
Niti jedan od njih nije razumio njemačkog jezika, izu- 
zevši riječ „ja“ (da). Kad su došli u Njemačku, odgova- 
rali bi na pitanja, da li žele konak, hrane ili slično, uvijek 
sa ,,da u te su ih neki sasvim lijepo primili. No desilo se, 
da su i na pitanja, jesu li raskolnici i kane li svojim kri- 
vim naukama pokvariti Njemačku kao i Lombardiju, i opet 

„Ničim se“ piše Holzapfel u svojem „Hand- 
buch der Geschichte des Francis- 
kanerordens" strana 14., „ne ističe jasnije 
utjecaj Franjin na području vjerskom nego baš 


odgovorili sa „da". Na lo bi ih šio pozatvarali, šio odu- 
zeli odijela i na ruglo okolo vodili. Sada braća vidješe, 
da ne mogu djelovati u Njemačkoj, pa se povratiše u 
Italiju. Odonda je kod braće slovila Njemačka kao okrutna 
zemlja i nitko ne htjede ići onamo, osim ako je bio odu- 
ševljen za mučeništvo". 

No sv. Franjo nije odustao od svoje osnove. Budući 
da je sam pobolijevao, poručio je po bratu Iliji iz Kor- 
tone braći na glavnom redovničkom kapitulu od g. 1221. 
„Neka je zemlja, zovu je Njemačka, gdje su ljudi krš- 
ćanski i pobožni. Znadete, kako često prolaze po sunča- 
nome žaru, sasvim oznojeni s dugim batinama i velikim 
čizmama našom zemljom; kako pobožno pjevaju i poha- 
đaju grobove svetaca. Ali pošto su već nekoliko puta 
onamo poslana braća bila zlo primljena, zato brat Franjo 
ne obvezuje nikoga da ide k njima ali tko se odluči na 
to dragovoljno i iz revnosti za Boga i dušu, on će tu po- 
slušnost ubrojiti u veću zaslugu nego da ide preko mora. 
Dakle tko hoće da ide, neka ustane i stupi na stranu" . 
Tada, primjećuje Giordano, ustade po prilici 90 braće, 
svi željni mučeništva i spremni umrijeti. Svih 90 stupi, 
kako bje zapovjeđeno, na stranu i čekahu naredbu : kako 
i kada^će otići. Na posebnu zapovijed spomenutoga Ilije 
pridruži im se još jedan brat, koji je bio osobito bojažljiv. 

Šaljivi kronista piše o njemu. Na taj način dođe on u 
Njemačku i — sretno izmače njihovu divljaštvu. 


činjenicom, da u njegovo doba u umjetnosti 
dolazi na mjesto pobjedonosnoga 
Krista na križu umirući Krist. Bilo 
razmatranje o Gospodu u njegovoj slavi još od 
tolike vrijednosti, puk više razumije Boga-čo- 
vjeka na križnome putu, jer ga lakše znade pri- 
mijeniti na svoj život. Što je Franjo ovako pri- 
veo puk bliže svome Spasitelju jest nepromjen- 
ljiva zasluga". Ali njegova zasluga je još veća. 
On hoće da predobije cijeli svijet. On misli 
istodobno na misije kod krivobožaca (pogana) 
i šalje braću u Aziju i Afriku, a sam hiti u 
zemlje Saracena (tursku). Zaštitniku reda, kardi- 
nalu Hugi, nije se svidio njegov postupak. Ali 
Franjo mu odgovori gorljivo i duhom proročkim 
,,G ospodine, zar mislite da je Gospod 
poslao braću samo za ove krajeve 
(Evropu) ? ZaistaVam kažem, da je 
Bog odabrao i poslao braću na 
korist i spas duša svekolikoga 
svijeta. Njih ne će primiti samo 
u zemljama, gdje ima vjere, nego i u 
n e z na bo ž a č k im, te će predobiti mnogo 
duša". Ovaj odgovor je nauka za nas. Misio- 
narsku dužnost niti hoće niti može poricati ikoji 
kršćanin. Svaki je dužan činiti što i koliko 
može, da se što više ljudi spasi. Ali se rado 

naglašuju velike teškoće, koje priječe odvažno 
djelovanje misija. Najprije navode, da sada 
vjerski život u domovini toliko zahtijeva, da sve- 
ćenici jedva tu dostaju, te su istodobno misije 
za krivobošce gotovo nemoguće. Što da velimo 
o tome? Svakako ima i kod nas duša, koje 
treba spasiti i duše našega plemena su nam 
bliže od duša crnoga, žutoga i smeđega ple- 
mena. Nadalje je istinito, da će misije kod 
neznabožaca biti to silnije, što je jači i srda- 
čniji vjerski život u domovini. Ali zar će ikad 
doći vrijeme, kada ondje ne će više trebati njego- 
vati vjeru? Ne, ne će. Dakle ne smijemo čekati 
dok dođe do toga, niti smijemo do onda prepustiti 
neznabošce samima sebi. 

Mi katolici moramo još uzeti u obzir „da 
je naša Crkva katolička i pozvana na to, da 
svjedoči istinu do skrajnih granica zemlje". Istu 
misao izrekao je sv. Franjo u spomenutim rije- 
čima „Zaista Vam kažem, da te Bog oda- 
brao i poslao braću na korist i spas 
duša svekolikoga svijeta!" 

Zacijelo nijesu svi ljudi i sve zemlje jed- 
nako dužne djelovati u misijama. Sjećam na 
Francusku. Ona je do nedavna misijama žr- 
tvovala, što je najboljega posjedovala: srčane 

muževe i kreposne žene, ali uslijed francuske kul- 

turne borbe nema nade, da će ona i dalje moći 
dostatno pomagati. Sada je Francuska sama 
postala misijonarskom zemljom. Rad oko misija 
može se ograničiti, a i morat će se i vani u nez- 
nabožačkim zemljama. I sv. Franjo se ograničio, 
dapače se odrekao misije kod sultana Malek at 
Kamela, kad je vidio da ne će uspjeti. Bezus- 
pješno će biti poslanstvo tu i tamo i danas 
poglavito radi raskola u vjeroispovijesti kr- 
šćanskih misijonara. Već prirođena razboritost 
misijonara kaže, da nije pametno za katoličko 
poslanstvo odabrati područje, gdje već svi ili 
barem veći dio urođenika ispovijeda, koju drugu 
kršćansku ( n . pr. luteransku) vjeru". (Krose, 
Katholische Mission sstatistik S. 46) 
Drugim riječima : bolje je ograničiti misije i odi- 
jeliti misijonarska područja, pa živjeti mirno 
jedan pored drugoga, negoli biti jedan protiv 
drugoga. Jasno je, da [nas ovakovi žalosni 
slučajevi ipak ne rješavaju dužnosti misio- 
narske. To su samo žalosne iznimke, koje 
potvrđuju pravilo, da kršćanin katolik ima ra- 
diti za svjetsko poslanstvo, podupirući daro- 
vima muževe u tuđini, kojima nije stalo do 
sebe, već nada sve do Boga. Tu kršćanin ka- 
tolik smije sudjelovati, što više mora da sudje- 
luje. Na našu radost napreduje misao i osjećaj 

za misije sve više i više. Nemamo razloga, da 
smo pesimiste*. 

Ne tužimo se, već radimo ! Nasljedujmo pri- 
mjer sv. Franje i činimo za poslanstva, koliko 
nam je moguće, pa ćemo poput njega, nada- 
dajući se razborito u se moći da rečemo: „Oni 
(misijonari) će biti primljeni u zemljama, gdje 
ima i gdje nema vjere i predobit će mnogo 
duša. Dakako da još nijesmo učinili, koliko 
možemo, a posla ima još mnogo. Jedan samo 
pogled u povijest pokazat će nam, kako je 
dobra i plemenita misao raditi oko obraćenja 
neznabožaca. Današnje misijonarsko djelovanje 
nije mladica, koja se suši, već mladica, koja 
se zeleni na starodrevnom časnom drvetu. Sta- 
tistika doduše na ovome polju pokazuje samo 
nestalne uspjehe, ali ipak možemo s utjehom reći: 
U sadašnjim misionskim zemljama, t. j. samo u 
radu ovog stoljeća, a ne možda prošlog, ima 
ravno devet milijuna kršćana katolika, preko 
12.000 misijonara svećenika, više od 22.000 
misijonara pomoćnika, preko 22.000 crkvi i ka- 
pelica i gotovo 18.000 škola. (P o r e d i 
Meinertz, Recht und Pflicht der 

Radosnim srcem primjećujemo ovdje, da su i 
hrv. franjevci počeli sa sv. misijama i doma i u fuđini. 
Vidi o tom »Glasnik sv. Franje" br. 3 i sv. 1917. 


christiichen H e i d e nm i s si on, in der 
Zeitschrift „Theologie und Glaube,* 
8. Heft, 1909). Ti brojevi pokazuju, da dosa- 
danji rad nije bio uzalud. 

Dakako da za katolike ovi uspjesi ne će 
biti povod, da prekrste ruke. Ta isti neprijatelj, 
kojega je još sv. Franjo pobio, navaljuje i sada, 
naime : islam. Muhamedanstvo je u 13. vijeku 
Crkvi i kršćanskome zapadu zadalo mnogo posla. 
Slično je i sada. Među neznabožačkim i mu- 
hamedovskim narodima probudio se narodni 
osjećaj. Islam napreduje, a to znači oštro^ na- 
tjecanje s kršćanskim poslanstvom. Završimo 
pozivom, što ga je upravila zadnja generalna 
sinoda evangeličke crkve u Prusiji na svoje 
članove. On bi se mogao isto tako upraviti 
i na katolike. Poziv glasi „Generalni sinod 
se obraća na sve članove kr. zemaljske evan- 
geličke crkve i poziva ih, da sudjeluju kod 
misijonarskoga rada. U kraljevstvu Božjem je 
nastupilo vrijeme, u kojem će se mnogo odlu- 
čiti. Misija, što je u prijašnje doba djelovala u 
tišini i malo tko ju je tražio, sada je na pulu da 
postane svjetskom misijom. Dobre misijonarske 
prilike, golema zadaća, koju imade riješiti, izis- 
kuju golemi rad, koji mora da obuhvati cijeli svijet. 
Traženje i čežnja osviješćenih naroda za isti- 

nom i slobodom mora se dovesti u pravu kolo- 
tečinu. Samo Evanđelje može privesti k istini i 
slobodi, k najplemenitijem napretku. Nitko ne 
sumnja, da kršćanska vjera ima biti vjera cije- 
log svijeta. Ne zatežimo dulje, nego svom sna- 
gom radimo, da postignemo ovo svoje pravo. 
Opasnost je blizu ! Svjetski položaj traži i za- 
povijeda, da evangelički misijonarski rad oživi 
na novo odlučno i snažno. 

Ustani, evangelički narode I Sve neka sje- 
dini lozinka : Naprijed do miroljubivoga osvo- 

jenja svijeta putem svjetskih misija!" 

Vidjesmo, da nam je sv. Franjo asiški u 
mnogo čemu blizu, pogledom na vjeru. 

U odnošaju Franjinom prema njegovim sa- 
vremenicima ima još točaka, — n. pr. njegovo 
svakidanje drugovanje i općenje s ljudima i 
utjecanje na njih — koje možemo usporediti 
s današnjim vremenom. Slijedimo sveca i na 
ovoj stazi, da vidimo, da li i u koliko može i 
ovdje vrijediti kao moderni svetac. 


Najljubezniji od svih redovnika. 

O vako glasi jedan od Časnih naslova asiškoga 
sveca. Na neki način natpis pod njegovu sliku. 
Nadjenuo mu ga nije možda koji brat ili sestra 
njegova reda, već slobodoumni protestant, po- 
znati Adolf Harnack. 

Asiz, domovina sv. Franje je danas skroman 
gradić. U srednjem je vijeku naprotiv mnogo 
trgovao, jer se tada uslijed križarskih vojna tr- 
govina vrlo podigla, na Apeninskome poluotoku. 
Asiški trgovci nijesu onda bili neznatni kramari, 
nego su bili u trgovačkoj svezi s inozemstvom, 
napose s Francuskom. Takov veletržac bijaše 
i otac sv. Franje, Pietro di Bernardone. Pietro 
Bernardone nije bio samo bogat, već i ob- 
ljubljen kao dobrotvor. Mnogobrojni je svijet 
kod njega kupovao, pa da svima potpuno udo- 
volji, morade mu mladi „Francesco" pomoći. 
Franjo se osobito dobro razumio, te je, kako kaže 
julian Speier „bio u dućanu spretniji i zgodniji 
od svoga oca M , a po izvještaju blaženoga Tome 
iz Celano „i mudar u zasluživanju novaca". Ne- 
kog je dana bilo veoma mnogo posla ; kupci 
su dolazili i odlazili, a Franjo bijaše prezapo- 
slen. U to eto nekoga prosjaka, koji znmoli 

milostinju — nu uzalud. Dogodilo mu se, što 
se i danas prosjacima događa. Franjo mu ne 
dade milostinje, nego mu prigovori, zašto smeta 
u nevrijeme. Ali za čas se mladi trgovac već 
pokaje za svoju neuljudnost i reče sam sebi : 
»Da je ovaj čovjek došao od kojega od mog 
odličnog prijatelja, sigurno bi mu dao, što moli. 
A on je došao od kralja sviju kraljeva, od 
Gospoda nad svom gospodom, a ja mu nijesam 
ništa dao, što više otpravio sam ga neprijaz- 
nim riječima. Tako govori tko je ljubezan i 
i uljudan; ljubezan i uljudan ne samo prema 
višemu, nego i prema nižemu, dapače prema 
prosjaku. Dakle istinito, pravo, neprisiljeno 
uljudan, nesamo izvana nego uljudan od srca. 
Engleski jezik ima posebnu riječ, što ne zvuči 
lijepo i što nema lijepo značenje, a ta je riječ 
— snob. Ona označuje ljude, čija uljudnost i 
Ijubeznost sastoji samo u vanjskim formama i 
to u najboljem slučaju prema sebi ravnima. 
Franjo asiški ne spada među ovakove. 

Godine 1211., dakle poslije svojega obra- 
ćenja, dođe svetac u Kortonu i bio je vrlo 
uljudno primljen i pogošćen od mladog bogatog 
čovjeka, koji se zvao Guido Vagnotelli. Po tada- 
njem običaju Guido najprije opere svecu i nje- 
govu pratiocu noge, onda naloži vratu, prostre stol 

i posluži ih sa mnogo dobrih jela. Franjo, tako 
pripovjedaju „Fioretti", zavoli veoma tog Iju- 
beznog i uljudnog čovjeka. Kad je Guido za 
čas izišao iz sobe, reče Franjo svome drugu 
„Dragi brate, treba da znadeš, da je uljudnost 
jedna od Božjih svojstava... Uljudnost je sestra 
milosrđa, ona onemogućuje mržnju, a čuva ljubav. 
Budući sam u tome čovjeku našao tako veliku 
krepost, to bi ga rado vidio u našemu^ redu. 
Zato ćemo ga opet jednom posjetiti, možda će 
onda Bog dirnuti njegovo srce, da nam se pri- 
druži. Molimo Boga, da mu dade želju za naš 
red i milost da želju svoju izvede/ 

„Ljubezan i uljudan 4 " tako je sudio 

Franjo o Guidu Vagnotelli. Ovime je patrijarha 
asiški ne znajući ocrtao svoju vlastitu sliku. 
Jedne noći bio je neki brat gladan. Franjo u 
svojoj uljudnosti i dobroti odmah dade prostrti 
sto, sjedne s ogladnjelim za sto, da se ne bi 
stidio jesti sam, pa i drugoj braći reče da jedu. 
Drugom zgodom je u dobroti i uljudnosti svojoj 
brata, koji si je u svojoj bolesti zaželio grožđa, 
odveo u vinograd, izabrao trs s dobrim grožđem, 
sjeo pokraj trsa i stao jesti zajedno s bratom, 
a to opet samo stoga, da se brat ne srami sam 
jesti. Knjiga „Spieculum pe rf e ctio n i s“, 
što pripovjeda tu crticu, spominje, da je dotični 

bral visoko cijenio tu nježnu obzirnost i da je 
nije zaboravio za cijeloga života. — Da, Franjo 
bijaše vrlo obziran ! On bijaše neobično nje- 
žan, svojstvo što ga Bog nerijetko podijeljuje 
svetim dušama Jednom je bio na putu. Umoran 
i izmučen sjedne na magarca, dok je njegov 
pratioc, potomak neke odlične obitelji, išao 
pješice pored njega. Najednom se Franjo za- 
nstavi, siđe i reče „Brate ne pristoji se, da ti 
ideš, a ja da jašim ! Ta ti si od mnogo odlič- 
je obitelji, nego ja“. A kako je Franjo 
činio braći, tako je htio, da i braća čine jedan 
drugome. Nemili razgovori bili su kod njih 
strogo zabranjeni i to pod prijetnjom kazne. 
Osobiti obzir tražio je prema subraći, koja su 
sagriješila. „Kad braca saznadu, da je koji brat 
sagriješio, nešmiju ga sramotiti niti grditi, već 
imadu biti milosrdni prema njemu i njegov gri- 
jeh sakrivati, jer ne treba liječnik zdravome 
nego bolesnome". Tako je on pisao Iliji iz 
Kortone, ondašnjemu vikaru reda. A pojedinim 
predstojnicima preporuči u drugome pravilu 
„Ministri neka budu na oprezu, da se ne ljute 
i ne snebivaju na grijehe svojih podložnika. 
Jer srdžba i ljutitost priječe kršćansku ljubav". 
Fr. W. Foerster u svojoj knjizi „Christen- 
lum und Klassenk ampf“, Ziiruch 

1908 S. 163 uzima kao pogrješku našega vre- 
mena, šio finoću i velikodušje ne cijeni do- 
statno, dok strogost i redarstveni način pre- 
cjenjuje. Već je Franjo asiški žigosao tu 
pogrješku, te je zapravo sasvim franjevački* 
kad Foester u spomenutoj knjizi označuje^ ulju- 
dnost, napose pretpostavljenih prema podložnima, 
kao sredstvo za odgoj. On veli „Ljudi osjećaju, 
da treba slušati i od naravi rado slušaju, kad 
im se kao ljudima što nalaže. Veliki dio ogor- 
čenosti i neposluha prama nečovječnim vođama 
biva ne zato, jer mu uzimlje slobodu, nego zato. 
što mu onemogućuje poslušnost, ne uviđajući 
se u slijepoći svojoj, da ljudi hoće da slušaju 
kao ljudi, a ne kao nerazboriti stvorovi... Kao 
što uvredljiva riječ može da razbijesni pojedinca 
ili čitave skupine, tako može priznanje, smjeran 
ton pored najoštrije stege učiniti čudo odanosti 
i veselja. O djelovanju dobrosliva srca u si- 
birskim tamnicama kaže Dostojevski „Naišao 
sam na dobre i plemenite zapovjednike i pro- 
matrao uspjehe, koje su postigli: nekoliko pri- 
jaznih riječi i uznik bi gotovo moralno oživio. 
Veselili su se kao djeca i počeli se ljubiti 
poput djece". 


Vitez ženske časti. 

T'o bijaše sv. Franjo asiški. On — redovnik ! — 
1 Kako je mislio Franjo o ieni ? Stari spisi 
kažu, da je uvelike poštivao ženski spol i to 
već u svojoj prokšenoj mladosti. On bijaše 
mladić živahan i veseo, ali u pogledu ćudoređa 
vitez bez prigovora. On bijaše veoma darežljiv, 
pače i rasipan prema svojim prijaleljima u 
mladosti, ali kod gozba nikad nije dozvolio ma 
samo jednu nepristojnu riječ. Već kao redovnik 
bi jednom pozvan u goste nekoj gospođi, koja 
je imala mlađahnu kćerku. Franjo zabavi majku 
i kćer na svoj prirođen ugodan način. On je 
bio vedre ćudi i imao dar, kojim je umio raz- 
veseliti druge. „Nikad nijesam bio neraspolo- 
zen*\ reče kardinal Hugo, kad je on kod 
mene boravio. Njegove riječi i pogled na nj 
rastjerali bi sve magle, a vedro nebo bi se 
opet pojavilo . Tako su se i obje gospođe 
vrlo obradovale njegovome posjetu. Ipak Franjo, 
kako ističe legenda, ne htjede gledati djevojke 
više negoH zahtjevaše uljudnost. Poslije objeda, 
kada su išli putem i bili sami, upita ga njegov 
pratilac „Djevojka je gutala svaku tvoju riječ, 
slo si je izrekao. Zašto je nijesi motrio? „Tko 

da se ne boji pogledati zaručnice Kristove" ?, 
odgovori Franjo. Dakle sv. Franjo združuje 
svoju ljebaznost, i srdačnost s nekom ozbiljnosti, 
ne što privrženu već naprotiv što je štuje. A 
štuje ju, ne jer u njoj vidi opasnost, što više on u 
njoj gleda zaručnicu Kristovu. On se ne usu 
duje nečedno podignuti oči svoje k ovoj zaruč- 
nici, a naši mekoputnici usuđuju se buljiti u 
ženu, napose u mlado čeljade, te je drsko 
očima slijediti. Evo uzroka zašto svaka ćudo- 
redna žena i djevojka prezire ovakove „kava- 
lire", a zašto je Franjo bio tako obljubljen kod 
ženskog spola. Većina muževa, pisao je jednom 
Fr. W. Foerster, nema pojma, kako doista ple- 
menita ženska bića uvijek duboko osjećaju po- 
trebu za ovakovim plemenitim muževima, koji 
su sami sebe tako ozbiljno i visoko odgojili, 
da opčeći sa ženskim bićem mogu općiti samo 
s čovjekom, a da ih žena niti ne smeta niti ne 
podražuje na grijeh. 1 same lakoumne i ko- 
ketne žene, koje još nijesu pregorjele želju, da 
ih se svuda susreće kao žene i da kao takove 
djeluju na okoliš, bit će trajno zahvalne viteš- 
koj jakosti, onih pravih muževa, koji čine ženu 
ozbiljnom, shvaćajući je ozbiljno. (Foester, 
Lebensfuhrung, Berlin 1909. u poglavju 
„Junge Manner und junge Madchen." 

Dakako, primjećuje Foester na istome 
mjestu, da ovaka duhovna postojanost iziskuje 
strogi samouzgoj. Za mladoga čovjeka, koji je 
godine i godine držao u stegi svoju volju i 
svoje mišljenje, možda je to najljepša nagrada, 
kad se dovinuo do unutarnje slobode, koja čini 
da čovjek potpuno gospoduje nad svojim čovje- 
čuljkom. A opet je žalosna posljedica, pre- 
pušta li se putenosti, jer onda čovjek padne u 
ropstvo, koje mu onemogućuje, da kod pleme- 
nitih žena vrijedi kao potpun muž i „vitez". 

Takav „vitez" bijaše Franjo asiški. Stoga 
su žene i djevojke onog doba cijenile nesamo 
stvar, koju je zastupao, nego iskazivahu i nje- 
govoj osobi toliku privrženost i vjernost, da nas 
to isprva iznenađuje. Franjo nije imao tako> 
zvanih prednosti, a lijepo lice po gotovo ne; 
ali je posjedovao onu tajanstvenu ljepotu, koju 
prava samozataja često odrazu je na licima, prem- 
da nemaju spoljašnjega čara. Ta ljepota 
mu je stekla naklonost svijeta, a i ženskoga 
svijeta. Osobito jasno vidimo to kod njegove 
prve učenice i prijateljice sv. Klare asiške. 
Tko pozna život ove djevice, taj je uvjeren, da 
njeno srce nije poznavalo neurednih sklonosti, 
već da je ona, da se poslužimo riječima sv. 
Pavla, težila jedino za onim, što je Gospodnje 

naime da bude sveta i tijelom i dušom. Pa 
ipak vidimo, gdje nastoji biti prema Franji po- 
sebno pažljiva i uslužna. Ona mu dade sagra- 
diti u vrtu San Domiano kolibu, da se tamo, 
kako no reče, bolje odmori od svojih napora. 
Poslije stigmatizacije načini ona za njegove pro- 
bodene noge osobito udobne cipele a za rane 
poveze i obloge. Ona je upravo tražila nje- 
govu blizinu i veoma je čeznula, kako kažu 
Fioretti, da s njime blaguje. Ona bi ga zato i 
često zamolila. Nešto prije njegove smrti po- 
ručila mu je, da bi ga rado još jednom vidjela, 
a kad ga skoro iza njegove smrti opet vidje u 
San Damiano, tada plakaše gorko, a s njom 
plakahu sestre njene, plakahu braća i sav na- 
zočni puk. ,,A tko ne bi plakao 44 , veli galantni 
Toma Celano, kada sami anđeli mira tako gorko 
plakahu". A što je Franjo za života mislio o 
privrženosti Klarinoj ? Mislio je ozbiljno.^ Da- 
pače se od vremena do vremena suzdržavao, 
doduše ne napadno ali hotimice. On htjede, da 
po sebi odobrena i razumljiva čuvstva zahval- 
nosti ne pređu granica, jednom nakani izbjeći 
Klarinom pozivu, ali, kad su ga braća molbama 
napala, popusti, te oda, kako je uistinu dobro- 
stiv prema Klari. „Kad se vama čini, da je 
dobro" reče on braći, „onda se i meni vidi, da 

je dobro". Za veću utjehu Klarinu hoću, da 
bude objed ovdje u sv. Mariji Anđeoskoj. Bu- 
dući je Klara bila već tako dugo zatvorena u 
San Domiano, to će je veseliti i okrijepiti, kad 
opet vidi crkvicu sv. Marije". A i višeput joj 
je pokazao, da je vrlo cijeni i sigurno je 
istina a ne izmišljotina, što Ivan Jorgensen 
veli u svojoj »Pilgerbuch (S. 228)“ „Ona je bila 
sretna, što je opreznom ženskom rukom mije- 
njala ovoje na čudesnim ranama, koje je nosio 
dvije posljedne godine svoga života. A kada 
je izmučenim i umorenim nogama hodao po 
neutrvenim putevima, daleko na Monte A mi 
a ta ili u Chiantale, zacijelo je mnogoput leb- 
djela slika Klarine nježne sestrinske ljupkosti 
pred očima umornoga putnika, kao neko blago 
svijetlo iz daljine, što ga pozdravlja, kao cilj, 
luka, utočište, domovina, na čijim se vratima 
mnoge duge staze napokon sastaju i dovršuju w » 
Još s jednom ženom bijaše Franjo u osob- 
nome prijateljstvu, s odličnom rimskom gospo- 
dom Jakobom dei Settesoli, ženom plemića 
Gratiano Frangipani i majkom dvaju sinova. 
Kada ju je svetac g. 1212. upoznao, bila je već 
udata i u dvadesetim godinama. Tko je posre- 
dovao za to prijateljstvo ne znamo. Stalno je 
ipak, da bijaše srdačno prijateljstvo, koje je go- 

dinama, kada su tuga i žalost snašli^ Franju i 
njegovu prijateljicu, postalo sve srdačnijim. ja- 
koba bijaše energična i jake volje, radi čega 
ju je svetac u sati nazivao „bratom". Kadgod 
bi boravio u Rimu, posjetio bi je. Ali još ga 
je nešto drugo vuklo u kuću Jakobe i njenoga 
muža. Uslijed svoga obraćenja odrekao se 
Franjo svake ugodnosti, a i morao se odreci, 
pa i užitka od očinskoga stola. Praćki kruh 
bio mu je od tada najmilje jelo. Od to doba 
osladi mu prosjački kruh Ali pored prosjačkoga 
kruha volio je još jedno jelo i u kasnijim go- 
dinama, te bi ga rado jeo, kad bi ga dobio. 
To bijaše neka vrst kolača, poslastica od ba- 
dema i meda, po prilici ono, što Rimljani danas 
zovu „mostaccioli". Ove mostacio le umjela je 
Jakoba vrlo vješto i slasno prirediti. Jos malo 
pred smrt zaželi Franjo vidjeti svoju prijateljicu 
i s njom se porazgovoriti, te reče jednom od 
braće „Dragi brate, Bog mi je objavio, da cu 
skoro umrijeti. No ti znades, da bi gospođa 
Jakoba pl. Settesoli, vjerno odana prijateljica 
srca moga, bila neutješljiva, kad ne bi mogla 
biti nazočna kod moje smrti. a je ne 
snađe ta bol, saopćimo joj, ^eka dođe sto 
prije, želi li me naći jos , živa . Brat odvrati 
„Svakako, oče ; ona je tebi tako sklona, pa se 

ne bi pristojalo, da nije kod tvoje smrti"' Na 
lo će Franjo „Uzmi pero i papir i napiši, što 
ću ti kazivati Gospođi jakobi, službenici Sve- 
višnjega. srdačni pozdrav i milost Duha svetoga ! 
brat Franjo, siromah Kristov. Ljubezna sestro, 
znaj, da mi je nad sve blaženi Krist u svojoj 
milosti objavio skoru smrt. Ako me želiš još 
jedamput vidjeti, to se požuri čim primiš ovo 
pismo, u sv Mariju Anđeosku, jer ne dođeš li 
do toga dana, ne ćeš me više naći živa. Donesi 
sobom krupnoga platna, kojim će se zaogrnuti 
moja lešina, i voska za pogreb. Donesi mi i 
poslastice, koje si mi davala u Rimu dok sam 
bio bolestan!" (Po red i Holzapfel 
„Franziskus-Legenden" S. 155.) Jakoba 
dođe brzo i veoma razveseli teško bolesnoga 
svojim kolačima. Malo iza toga sastanka zada 
joj Franjo najgorču bol, koju joj je zadati mo- 
gao — on naskoro predade duh svoj. I prema 
ovoj prijateljici pokazao se Franjo zahvalnim. 
On joj pokloni janje, simbol Isusa Krista. Sv. 
Bonaventura pripovijeda, kako je to janje po- 
božnu Jakobu sprovađalo u crkvu i kako je 
rano ujutro udaralo svojom glavom o njezinu 
postelju, kada je bilo vrijeme ustati i poći k 
misi Od vune ovoga janjeta načinila je Jakoba 
haljinu za Franju, koja mu je bila mrtvačkim 
odijelom. 


I 


Vitez ženske časti. 6 i 

Druga osobna prijateljstva svečeva s gospo- 
đama i djevojkama nijesu poznate u Franjinoj po- 
vijesti. Ali stotinu i hiljadu žena i djevica po* 
znavaše njegov duh i stoga postadoše nesamo 
pobožne kršćanke, nego i dobre majke i kuća- 
nice. Spominjemo sv. Elizabetu, dragu Elizabetu, 
kako je nazivlje njezin životopisac grof Mont- 
alembert. Od sviju žena, kojima Crkva priznaje 
krunu slave, nijedna ne predočuje u tako viso- 
kome stupnju uzor ženu kao Elizabeta. Nijedna 
nije u istoj mjeri oživotvorila pojam doista kr- 
šćanskoga braka Niti jedna nije tako opleme- 
nila i posvetila zemaljsku ljubav, kojoj je ona u 
svojem srcu, što je preticalo božanskom lju- 
bavlju, dodijelila tako odlično mjesto. A što je 
Elizabeta tako lijepo ostvarila, to je namjeravao 
sv. Franjo, kad je utemeljio družbu trećega reda, 
u kojem se lijepo spajaju naravne ^ obiteljske 
sklonosti srca s najžarćom pobožnošću prema 
nebeskome Ocu. 


Jednostavnost. 

■\7eć su stari pozivali svijet, neka se vrati 
* k prvotnoj jednostavnosti. U novije i u 
najnovije doba su taj poziv ponovili Rousseau 
i poznati grof Tolstoj, a u srednjem vijeku sv. 
Franjo asiški. Dakle je težnja i čežnja za 
jednostavnošću stara ; ali je i nova. Zapravo je 
uvijek nova, uvijek moderna. Jednostavnost je 
čovjeku prirođena ; ona se sve nehotice opire 
svakoj nenaravnosti i ispraznom prenemaganju. 
Tako je danas, tako bijaše u starome vijeku, 
tako bijaše i u stoljeću siromaha asiškoga. 

v Nedavno je u Miinchenu „Društvo za 
kršćansku umjetnost", iznenadilo mnogo- 
brojne prijatelje cijelim nizom slika iz života i 
djelovanja sv. Franje. Djelo je izdano u obliku 
knjige, pod naslovom „Der hl. Franz von 


As sisi". Slike su od švajcarskoga slikara 
Fritz-a Kunz-a, a poezijom zadahnuti tekst od 
Henrika Federera. Slike su zamišljene na samom 
mjestu, gdje se događalo, naslikano u brego- 
vima asiškim i odišu svojstvom, koje je sveti 
patrijarha uistinu posjedovao : pravom veli- 
čanstvenom jednostavnošću. 

Samo malo pomalo i vrludajući došao jc 
Franjo do ove kreposti. Mladi je Franjo živio u 
roditeljskoj kući sretno i zadovoljno; on se 
veselio svome zdravlju i svojoj mladosti. Dođe 
bolest, a s njom — da se poslužimo riječima 
njegovoga životopisca Jorgensen a (Lebensbe- 
schreibung S. 135) — „dan, kada je na stijeni 
svečane dvorane tajanstvena ruka zapisala riječi 
o smrti i prolaznosti." Franjo je doduše ozdravio, 
ali se upropastio, videći, kako je za sve, što bi 
ga prije bolesti veselilo, hladan i ravnodušan. 
On se prisili i potraži svoje bivše .prijatelje, ne 
bi li se rastresao. Imao je mnogo prijatelja i 
vrlo ih je volio, a prijatelji opet njega. Ali on 
se nije više mogao veseliti u njihovome društvu, 
što više, gdjekad je bio napadno tih i zamišljen. 
Nato si potražio drugu zabavu. Pridružio se 
vojni, koja je pošla na donju Italiju, ali nemiran 
vrati se sa po puta. „Poklonstvo u Rim ka grobu 
apostola", tako govoraše sam sebi jednoga dana, 
„će ti možda pobratiti žuđeni mir." Kad je bio 
u glavnome gradu kršćanstva i išao uz stepenice 
sv Petra, opazi prosjaka gdje sjedi i prosi. To 
pobudi u Franji želju i radoznalost, da sam is- 
kusi, kako je ovakvome siromahu pri duši. On 
hoće da temeljito razumije prosjaka i siromaštvo. 
Ovdje u velegradu je nepoznat, dakle može 

pokušati. Brzo promijeni svoje odijelo s odijelom 
prosjaka, te pokuša prositi. Posluži se francuskim 
jezikom, da ga ne bi možda tkogod prepoznao. 
To mu zaista uspije. Bogati sin trgovca oćutio 
je sada, da je ipak teže milodare primati, negoli 
ih dijeliti. Franjo obuče opet svoje odijelo i 
vrati se — da li odmah ili poslije nekoliko 
dana, ne znamo, — u svoju domovinu, u Asiz. 
Sada voli da se najviše zadržava u posvemašnjoj 
samoći u^ okolici Asiza. Njegovo je vladanje 
bilo sve čudnije i čudnije, a o njemu i njegovim 
roditeljima stalo se mnogo govoriti. Nekoga su 
dana uličnjaci Franju ismjehivali kao luđaka 
javno na ulici i nabacivali ga uličnim blatom. 
To razljuti Pietra di Bernardone. Da učini kraj 
tobože ludome vladanju svoga sina, tuži ga kod 
gradskog suda u Asizu. Pošto Franjo ne htjede 
doći na sud, tuži ga biskupu. Bernardone pred- 
loži, da se zlosretni sin ima protjerati iz* Asiza 
i okolice i osim toga zahtijevaše sav novac, što 
ga Franjo još imaše. Franjo se rado odazva 
pozivu biskupa. Otac i sin se sretnu. Pred 
biskupovim dvorom odigra se ganutljiv prizor. 
Na očigled mnogobrojnog općinstva Franjo 
predade ocu svoje odijelo i ono malo novaca, 
šio je uza se imao. Sada zaplakaše svi nazočni, 
samo Piefro di Bernardone se svlada. Ledenim 

mirom i besprimjernim nadvlađanjem uzme odi- 
jelo i novac i udalji se, dok ostavljeni sin čuv- 
stveno reče „Sada uistinu mogu reći : Oče naš, 
koji si na nebesima!" To je bio čas, kada je 
Franjo napustio oca i majku, te se vjenčao sa 
siromaštvom, vjerenicom svojom. Više ne po- 
sjeduje ništa do kabanice, u koju ga je zaogr- 
nuo biskup za potresnoga prizora. Franji je bilo 
tek onda jasno, kada je iza nekoga vremena 
čuo kod sv. mise, (po prilici početkom 1209.) 
od svećenika, koji je čuvao crkvu Porcijunkula 
nedaleko Asiza, riječi Evanđelja „A idući pro- 
povijedajte i kazujte, da se približilo kraljevstvo 
nebesko ... Ne nosite zlata ni srebra ni novaca 
u pojasima svojim, ni torbe na put, ni dvije ha- 
ljine ni obuće ni štapa, jer je poslenik dostojan 
jela svojega" (Mat. 10*7 ss.) „To je, što sam 
tražio!" nehotice kliknu Franjo. Ove je riječi 
svetac smatrao kao objavu, te ih stavio pravilom 
sebi i svojim učenicima, koji su odsada hrlili 
k njemu sa sviju strana. Javno se naime mni- 
jenje promijenilo, otkako mu je otac oduzeo 
baštinu, i bilo uz Franju. 

Ovim putem dođe Franjo do svoje neču- 
vene skromnosti i jednostavnosti, do tako zva- 
noga savršenog siromaštva. Od to doba pitao 
je vrlo malo za svijet i život. Učenici njegovi 

su ga u fome slijedili, a slijede ga i danas 
s nekim promjenama, koje iziskuju prilike 
mjesta i vremena. Posve pravo govori spome- 
nuti Henrik Federer o posebnome franjevačkom 
stilu, koji se nastavlja i danas u cijelom Fra- 
njinom redu, pored sviju nutarnjih i vanjskih 
promjena. Osebujan je to stil u svim potanko- 
stima, počevši od odijela, običaja kod stola i 
priproste vanjštine samostana, pak sve do naj- 
intimnijega života njihova. 

Ova jednostavnost doskora zahvati cijelu 
bit čovjeka. 1 zato je Franjo nesamo jednostavan 
u hrani i odijelu, nego i u govoru i propovijedi, 
jednostavan u svemu i svagdje. Njegova jedno- 
stavnost, što je isto kao i njegova narav, raz- 
jašnjuje nam, zašto u njega nema prisilje- 
nosti. U njega nema ni traga o neprilici ni 
pred velikim Innocentom i njegovim učenim 
kardinalima. Otkuda znade tako lako zapodjeti 
razgovor, te je miran i spokojan u svakoj zgodi 
života? Franjo uzima sve kako jest, a to je 
ipak najjednostavnije na svijetu. 

Vratimo se od sv. Franje opet u sadašnjost. 
Pravo je, da su sadašnje doba nazvali hiper- 
kulturnim. Potrebe sadanjih ljudi veoma su po- 
rasle, te zavladala doista rafinirana raskoš — 
i nenaravnost. A kao što jednostavni način ži- 


Jednostavnost. 


67 


vota, tako i ovaj nenaravni život prelazi na ci- 
jeloga čovjeka. U „Christentum und Klas- 
senkampf", Ziirich 1908., S. 247. piše Fr. 
W. Foerster „Naš smijeh je pridusen, najgla- 
snije klicanje prisiljeno, jer proizlazi vise iz 
samoobmame negoli iz blaženosti srca. Ovom 
su utjecaju podvrženi i najpovrsmji ljudi. Ako 
ih i ne diraju velike stališke razlike (bogatstvo 
_ siromaštvo), ipak na ulici čuju tužbe i vide 
prkosna, ukočena lica, na kojima nema odraza 
samilosti. Isto tako im smetaju misli i čuvstva, 
što ih kriju ova lica." Ukratko, današnji čovjek 
nije više ni slobodan ni naravan, on nije vise 
jednostavan već kao patvoren. Dakako da se 
javio otpor na ove pojave. Moćnije no ikada 
ori se danas poziv k jednostavnom životu. Neka 
i ovdje ,,m oderni svetac* pokaže put čovje- 
čanstvu, neka reformira, kao što je reformirao 
u 13. stoljeću. Mi ga doduše danas ne možemo 
nasljedovati u svim pojedinostima. To ne mogu 
ni braća njegova reda. Vrlo dobro piše Holz- 
apfel u svojim ,,F r anziskus- Legende n b. 
VIII. “ Razboriti pobožni muževi prostih stoljeća 
držali su, da treba vjernike odvraćati od do- 
slovnog nasljedovanja sv. Franje i njegovih 
drugova, jer mnogo toga, što su oni činili na 
poticaj Duha svetoga, ne pristaje drugima- 

Danas je ovaj savjet gotovo suvišan. Posve nam 
je jasno, da bi čini, koji su u trinaestome vi- 
jeku djelovali kao uspješna propovijed, danas 
protivno mogli djelovati. Mi smo već naučili da 
štošta u životu Spasitelja i apostola smatramo 
zgodno samo za njihovo doba i za njihove 
krajeve. Doslovno nasljedovanje bilo bi smiješno 
ovdje i ondje. Duh je život, slovo je 
mr *i V £i' Fr ® n i° * njegovi drugovi su nam uzori, 
ne toliko djelima, što su ih činili, već duhom 
iz kojega su proizašla njihova djela. Isto vri*’ 
jedi • o jednostavnosti sv. Franje. Da današnji 
čovjek ne može doslovce nasljedovati svetoga 
siromaha — razumije se samo po sebi. Ali 
može da nasljeduje duh njegov i njegove na- 
zore : duh skromnosti i umjerenosti. To je u 
bitnosti religijozni (vjerski) duh. Danas se toliko 
govori o „plemenitoj jednostavnosti u kućanstvu 
v u °dijelu, uređivanju stanova 
A sto je, što oplemenjuje jednostavnost? 
Ucito to, da je ta jednostavnost na dobrom 
temelju, na stalnoj ideji, na stalnom nazoru. Ne 
vlada tvar niti materija, već kraljnje duh. Taj 
duh ima svoj temelj u vjeri. Uopće današnjeg 
čovjeka sa svim njegvim mišljenjem mnogo više 
prozirna i vodi religijozni duh nego on i misli. 
Dapače i onda je pod utjecanjem vjere, kada 

hoće da bude „materijalista" t. j. kad ništa ne 
priznaje nego samo „silu i tvar", a niječe samo- 
stalni od materije neovisni duh čovječji. Sva- 
kako ne treba da naglasimo vjerske ideje kod 
svake malenkosti. To ne bi bilo zgodno u praksi. 

I u vjerskome životu ima stanovito čuvstvo o 
pristojnosti i uglađenosti Ne da se tajiti, da 
može slučajno u tvari, u samim stvarima biti 
motiv, koji vodi do ukusne jednostavnosti. Ali 
iskustvo uči, da život, uzet kao cjelina, može biti 
zaista jednostavan i skroman samo onda, kada 
se temelji na vjeri. Bez sudjelovanja snažnoga 
vjerskog vrela život postaje samo čežnja za 
nasladom, a teži li svejedno za jednostavnošću, 
onda će mu manjkati unutrašnje zadovoljstvo. 
To vidimo jasno kod novijih i najnovijih učitelja 
jednostavnosti. Evo najprije „patrijarhe iz ja- 
snaja Poljane", poznatoga Lava Tolstoja. Ovaj 
mrki Rus ,,s vrlo nabranim čelom, zamišljenim 
dubokim očima i velikom slavenskom sjetom 
(Federer S. 18.), nikako ne može da nam bude 
simpatičan. A još manje nam je simpatičan ). 
J. Rousseau, ogorčeni i jetki prethodnik fran- 
cuske revolucije. Ove muževe ne možemo 
smatrati učiteljima jednostavnosti. Kod njih nam 
manjka, da još jednom navedemo riječi spo- 
menutoga Foerstera, odraz sućuti. Oni su pesi- 

misli i hoće čovječanstvo povratiti k jedno- 
stavnosti time, da niječu sve što postoji, odatle 
njihova mračnost i ogorčenost. 

Naprotiv kod Franje asiškoga nema ni- 
jekanja, njemu je život pozitivan i sama radost. 




Radost života. 


J ednoć je išao sv. Franjo s bratom Leonom iz 
Peruđe u samostan Marije Anđeoske kod 
Asiza. Bilo je proljeće. Jaka je studen mučila 
obojicu. Tada reče Franjo bratu Leonu, koji 
je išao pred njim »Brate Leone! Kad bi manja 
braća na cijeloj zemlji bila uzor dobra vladanja 
i svetosti, to ipak — pamti dobro — ne bi još 
bilo savršeno veselje". Kad su malp popoišli, 
reče opet sv. Franjo »Brate Leone! Kad bi 
manji brat vraćao slijepima vid, uzetima snagu, 
kad bi đavle izgonio, te gluhima povraćao sluh, 
hromima hod, nijemima glas, i kad bi — što je 
još više — uskrisivao mrtve, koji su već četiri 
dana ležali u grobu, ni to još ne bi bilo savr- 
šeno veselje". Oni su išli još malo dalje, a 
onda će opet Franjo jakim glasom „Brate Le- 
one! Kad bi manji brat znao sve jezike svi- 
jeta i znanosti i cijelo sv. Pismo; kad bi mogao 
proricati i objavljivati/ nesamo buduće stvari, 
nego dapače i tajne savjesti i srdaca, u tom 
se ipak ne bi sastojalo savršeno veselje". Kad 
su još malo dalje pošli. reče sv. Franjo još 
jačim glasom „Brate Leone, ovčico Božja! Kad 
bi manji brat govorio anđeoskim jezikom, kad 

bi znao tijek zvijezda i svojstva bilina, kad bi 
mu bile pokazane sve dragocjenosti svijeta i 
kad bi on poznavao sve sile ptica, riba, sviju 
životinja i ljudi; stabalja i kamenja; korjena i 
voda, ni to još ne bi bila savršena radost 4 '. 
Tako iđahu još neki komad puta, kad Franjo 
opet reče „O brate Leone! Kad bi manji brat 
znao tako propovijedati, da bi obratio sve ne- 
vjernike na vjeru Isusovu, ni u tome ne bi bila 
savršena radost". 

Dok su oni tako govorili, prevališe dvije 
milje. Tada brat Leon veoma začuđen upita 
„Oče! Molim te u ime Božje, kaži mi, u čemu 
se sastoji savršeno veselje ?“ 

Franjo mu odgovori ovako „Kad bi mi bili 
u Mariji Anđeoskoj, prokisnuti od kiše, a smrznuti 
od studeni, zamazani uličnim blatom, a skršeni 
gladom, pokucali na vrata samostana, pa kad 
bi vratar ljutit došao, te rekao „Tko ste vi ? ‘ 
A mi bi rekli „Mi smo dvojica od vaše braće, a 
on nam odvratio „Nije istina ! Vi ste lopovi, 
koji hoćete da varate svijet i otimate milostinju 
siromasima. Nosite se!“ I nebi nam otvorio, 
nego bi nas pustio da vani stojimo do noći i 
to u snijegu i vodi, ozebli i gladni. Kad bi mi 
takvu krivdu, takvu okrutnost, tako sramotan ot- 
kaz strpljivo i bez žalosti i mrljanja podnijeli ; 

kad bi mi ponizno i ljubezno mislili, da nas 
onaj vratar dobro pozna i Bog mu daje da tako 
govori, o brate Leone, to bi bilo potpuno ve- 
selje 1 kad bi opet kucali, a on rasrđen izišao, 
te nas kao dosadne dangube otjerao psujući nas i 
pluskajući nas a pri tom nam možda govorio „Tor- 
njaj teše razbojnici jedni, ajte u noćište, ovdje ne 
možete jesti, ni noćiti". Kad bi mi to sve strp- 
ljivo, veselo i dragovoljno podnijeli, o brate 
Leone, to bi bilo savršeno veselje. A ako bi 
mi iza toga prisiljeni gladom, studeni i mrakom 
još jače kucali, i teško uzdišući molili i kumili 
ga za ljubav Božju, da nam otvori i pusti nas 
unutra, a kad bi nam on još goropadnije rekao : 
„Vi ste dosadni pustahije, ja ću vam dati, šio 
vas ide; i kad bi tada izletio s jakim, kvrgavim 
štapom, uhvatio nas za kaput, bacio na 
zemlju, vukao nas po snijegu, i sad jednoga, 
sad drugoga toljagom tukao, a mi to sve strp- 
ljivo i veselo podnijeli sjećajući se muka 
Krista blagoslovljenoga i kako mi trpimo iz lju- 
bavi prema njemu ; tada, o brate Leone, u tome 
bi bilo savršeno veselje. A sada čuj, brate, 
zaključak : . Uza sve milosti i darove Duha sve- 
toga, koje daje Krist svojim prijateljima mora 
se čovjek sam svladati i iz ljubavi prema Isusu 
snositi nevolje, uvrede, pogrde i nesreću. 1 osim 

ovih darova, čovjek se ne smije nikakvim dru- 
gim ponositi, jer nijesu naši, nego Božji. Stoga 
veli apostol „Sto imaš, adanijesi primio? A ako 
si primio, zašto se tim dičiš, kao da to imaš 
od sebe?" — Mi se ipak prema tome možemo 
ponositi samo križem nevolja i nesreća, kao 
što to tumači i apostol „Ne ću se ponositi ni čim 
drugim, osim križem našega Gospoda Isusa 
Krista". 

Ovako je dakle razumio radost patrijarha 
asiški; filozof asiški moglo bi se reći. To je 
doista fitozofija radosti, koju nam tu predaje, 
doduše ne pomoću učenih, strukovnih izraza, ali 
tim zornijom slikom. Na ovome svijetu imade 
mnogo veselja t. j. mnogo zabava, ali malo ra- 
dosti, malo potpune radosti. Da se čovjek 
dovine do potpune radosti, stoji ispočetka mno- 
go truda. Njezin korijen je svladanje samoga 
sebe, a to je korijen gorak, nu korijen, iz ko- 
jega niče tim ljepši cvijet — cvijet, koji se 
zove radost. 

Godine 1909. izašla je u Herderovoj na- 
kladi knjiga, ne velika, ali puna sadržaja. Ber- 
linski ,,Tag“ (1909. No. 90) ju je nazvao „Filo- 
zofija radosti". „Više radosti*. (Mehr Freude) 
dovikuje nam pisac u naslovu knjige, elegantni 
biskup rottenburški von Keppler. Keppler nije 

badava pisao, što i sam kaže u dodatku. Do- 
pisi iz bliza i daleka javili su mu i još javljaju, 
kolike je njegova knjižica obradovala. On doista 
može reći „Mnogo umorno oko otpočinut će na 
ovim listovima, v a zaspi li čitajući, to će biti 
-spokojan san". Živimo li mi u doba, što obiluje 
ili što oskudijeva radošću? Na to pitanje ne 
odgovara Keppler sam, već po muževima, koje 
moderni svijet poštuje kao proroke ili ih 
barem mora priznati kao autoritete. Oštrije ne 
možemo osuditi, negoli je to učinio preko mjere 
slavljeni pisac diela „Grundlagen des 19. 
J ahr h u n d ert s“, Chamberlain, drastičnom iz- 
javom „Lijepo je u našemu životu gotovo sasvim 
isčeznulo. Nema sigurno divljega naroda, a 
pogotovo ne poluciviliziranoga naroda, koji ne 
bi imao više lijepoga u svojoj okolici i sklad- 
nije živio, negoli velika masa tako zvanih kulti- 
viranih Evropljana (1. 32). A Rudolf Eucken, 
jedan od najplemenitijih modernih filozofa ozna- 
čuje današnju obrazovanost kao kulturu bez 
prave uglađenosti duha i veli „Tu je silna vreva 
i žurba bez mira i pokoja, strasno međusobno 
natjecanje i pretjerivanje. Tu se svaki više 
brine za drugoga negoli za sebe Tu nema 
unutarnjih pitanja, unutarnjih poticaja, a vrlo 
malo čiste oduševljenosti i prave ljubavi. Kod 

svih sjajnih govora, pak i kod čestita posla 
vlada interes, koji nastoji oko njege i promi- 
canja vlastitoga ,,ja\ Pri tom je čovjek prema 
svojoj udobnosti i po miloj volji sudac dobra 
i zla, istine i neistine*, zato naročito teži za 
naklonošću ljudi i nastoji, da pred njima sja 
Iz toga slijedi, da smo samo na oko idealni, a 
uistinu nemamo idealnih ciljeva, ni mišljenje nam 
nije idealno, da smo iznutra ispunjeni varkama 
i opsjenama, prividnošću, duhovnom plitkošću 
i prazninom ". 

Na drugome mjestu je nazivlju „Taimikultu- 
ronr (Miinchener Neuste Nachrichten, 
Beilage L, 1908.), koja želi, da po mogućnosti 
svijetli i sja, koja je samo spoljašnja bez unu- 
tarnje izobrazbe, koja za dobitak žrtvuje svu 
cijenu života i iako neizbježivo postaje samo 
uresom, prividna je i prazna". Robert Saiischik 
piše u knjizi ,,Qjiid est veritas? Ein Buch 
uber die Probleme des Daseins", 
Berlin 190 7, „Čovječanstvo nije nikada na- 
gomilalo toliko znanja kao danas, a možda iz- 
obraženi nikad nijesu manje poznavali ono, što 
čovjeku treba. Oni lakše čitaju u knjizi prirode, 
negoli u unutrašnjosti čovječjoj, koja za njih 

To je tako zvana autonomija, „sloboda u mišljenju 
i ćudoređu." 

ostaje zapečaćena knjiga. 1 zato težnja i nagon 
za srećom ne vodi do cilja. — Kako Fr. Paul- 
sen i Fr. W. Foerster misle o sadašnjosti, već 
smo spomenuli. Prvi se tuži, da svijet ne daje 
onoga, što obećaje, a Fr. W. Foesler doduše 
hvali tehničke uspjehe novog doba, ali ipak mora 
priznati ,,U vijeku izuma osiromašili su duša 
naša i srce u mnogo čemu". Tu je dakle pogrješka. 
Nama manjka kultura unutrašnjosti, njega unu- 
trašnjega čovjeka, izobražavanje značaja, a naj- 
prije svladanie samoga sebe. Zato nam nedostaje 
radosti. Hoće li se čovjek smijati, onda mora biti 
potpuno miran, jer pravi smijeh dolazi iz du- 
bine. Samo tko je otro suze, raskinuo okove 
i spasio se od sebičnosti, može se od srca nasmi- 
jati. Engleski oratorijanac F. W. Faber f 1873 
u Londonu, veliki borac i branitelj radosti, izra- 
zio je istu misao u svojoj knjizi „Das hei- 
ligeste A 1 1 a rsa k r a me n t w . (Kod Kepplera 
11) riječima. -Tko hoće da se raduje, mora se 
najprije trapiti, a tko se trapio, taj već posje- 
duje čistu radost, što dolazi iz neba". To su 
očito misli sv. Franje, koje moderni muževi 
ovdje iznose i potvrđuju. 

Vruće je potrebito da se naš narod opet 
privede k vrelu prave radosti. Prođimo nedje- 
ljom poslije podne ili subotom uveče većim mo- 

dernim gradom. Pazimo dobro, što radi narod, u 
čemu traže „veselje", mladići i djevojke što su 
jedva iz škole izašli. Stoga je tim radosnije 
za nas, da se sada svuda ori poziv „Više prave 
radosti", poziv, što nam ga je već sv. Franjo 
dovikivao, a sada ga obnovio rottenburški biskup* 
Ukratko ćemo spomenuti i knjigu, o kojoj Kepp- 
ler još nije mogao znati, knjigu pjesnika Au- 
gustina Wibbelt-a „Das Buch von den vier 
O^uellen" (Warendorf 1910.) Koja su to 
četiri vrela? To su priroda, igra, ra d i 
najvažnije od sviju — vjera. „Prva tri izvora 
ne bi nam mnogo pomogla, kad bismo mimoišli 
najčistije i najplemenitije vrelo vjeru" (str. 12). 
A kuda vode ova vrela ? Zdravlju, radosti, snazi 
i životu. Dakle je po mnijenju Wibbelta naj- 
izvrstnije vrelo radosti vjera. „Za radost se traži 
najprije čisto srce, mirna savjest, unutarnji mir 
i ravnotežje duše. Kao što uzburkana voda ne 
može jasno odraziti obale i iskrivljuje sliku 
sunca i zvijezda, tako i od strasti uzburkano srce 
ne može da bude mirno i radosno". Ukratko 
Wibbelt traži, da se nadvladamo, da držimo u 
stezi samoga sebe i da se zatajivamo, dakle 
posve isto, što i sv. Franjo asiški.* 

* Primjetit ćemo barem kratki izvadak teksta, da dademo 
čitaocu pojam o knjizi. Na strani 70. govori Willbelt o 

Franjo je sam iskusio, da je njegova nauka 
o radosti prava. On nije učio radost samo u 
teoriji i u riječima, već ju je i doživio, te je 


razlici između radosti i veselja t. j. zabave ovako : Radost 
i zabava — nije li to isto ? Često se bez razlike upotreb- 
ljavaju oba izraza, ali ako ih dobro promislimo, vidjet 
ćemo, da im je značenje ipak različito. 

Kad za tihe ljetne večeri, pošto si obavio svoj posao, 
sjediš na klupi i promatraš sunce, gdje zapada veliko i 
crveno, te zaodijeva sjajem svojim zelene livade i zlatne 
žitne poljane; kada ti se preko živice umiljava miris ruža, 
što dolazi iz susjednoga vrta, kada u udaljenom selu 
zazvuči svečani glas večernjeg zvona, onda ti je toplo i 
voljko pri srcu ; onda te obuzme čuvstvo tiho i jako, što 
ti dušu razigra. Mniješ, da ti se oko orosilo suzom, 
premda nemaš uzroka da zaplačeš — ta zemlja je tako 
lijepa, gospod Bog lako dobar, a sutra je nedjelja. Evo, 
prijatelju, to je radost. 

U selu je proštenje. Na cesti su šatori s razno- 
bojnim tricama, a vrtikolo se vrli kao ludo. Pun samo- 
svijesti i odvažnosti guraš sc kroz bučnu svjetinu, jer 
imaš nekoliko kruna, koje kaniš potrošiti. Grlo ti je već 
željno dobre kapljice, a noge ti poigravaju pored vesele 
svirke za ples. Eto, prijatelju, to je zabava. 

Ako si me pravo shvatio, onda ne ćeš misliti, da 
kažem, da je veselje zla stvar, da osuđujem zabavu. Ne- 
dužna zabava neka se nikome ne brani, ali — kod zabave 
je uvijek neki ali — zabava hoće uvijek da je na prvome 
mjestu, a to joj ne pripada. Prijeđe li granicu, onda 
uguši radost kao drač plemeniti cvijet. Nevjerojatno je, 
ali je istinito : previše ima zabave na svijetu, 

zato ima tako malo radosti". 

njome na neki način prednjačio svojemu bliž- 
njemu i daljnem okolišu. Biti veseo i razvese- 
lili druge ! bilo je njegovo geslo već prije 
obraćenja. Već kao mladić naslađivao je svo 
jom vedrinom svakoga, koji je s njim došao u 
doticaj. A poslije obraćenja ? Moderni životo- 
pisac sveca, pjesnik Ivan Jorgensen, piše „Bilo 
je časova kada bi se duša njegova uzbudila 
kao da pjeva, dok nebi i on na posljetku stao 
tihano pjevati melodiju, koju je čuo u unutraš- 
njosti svojoj. — On bi pjevao francuski kao u 
prijašnje dane, kad bi s bratom Egidijem išao 
da propovijeda Evanđelje. Melodija mu je zvu- 
čila sve jasnije i jasnije, pa se uzdizala sve 
jače i jače, a Franjo bi tada dohvatio dvije 
grančice ili dva komadića drva, pa bi jedno 
prislonio na rame poput gusala, a drugim se slu- 
žio kao gudalom. Uz to pjevaše sve jače i jače, i 
ljuljajući tijelom po taktu nastavio nijemu svirku, 
čiji milozvuk ne mogaše čuti nitko osim njega. 
Napokon bi ga čuvstvo svladalo, gusle i gudalo 
ispalo, a on bi zaplakao toplo i utonuo u duši 
svojoj kao u dubokom valu*. (Franz v o n 
A s s i s i, K e m p t e n u n d M ii n c h e n 19 0 8, 
Seite 597). A kako se on veselio i pjevao, 
iako pjevahu i njegova braća, tako pjevaše sav 
red. U toj radosti svladao bi i podnio nesamo 

prividno, već uistinu teški i mukotrpni život. Sveti 
Franjo nije trpio žalosnih lica oko sebe. On po- 
znavaše samo jedan povod žalosti : grijeh. Svaka 
druga žalost bila je za njega „babilonsko zlo 
i srdio se ozbiljno na nj. „Zašto si se tako 
namrštio* ? ukori jednom brata, koji je naginjao 
na sjetu. „Jesi li možda uvrijedio Boga? Dru- 
goga povoda žalosti nema: Ako jesi, uredi to 

s Bogom i ne dosađuj drugima svojom zlovo- 
ljom". Franjo je dakle braći svoga reda za- 
pravo zapovjedio i propisao radosi. Zacijelo 
novi odgoj ! A ipak je to opravdan i dobar 
odgoj. On se oslanja na riječi sv. Pisma „Radujte 
se u Gospodu! 1 opet Vam velim, radujte se! 
Time je izrečena zapovijed ; dakle to mora 
biti i izvedivo, to nije nemoguće ! I uistinu je 
tako, „Ima volja, koja hoće da se raduje , piše 
Keppler u svojoj knjizi o radosti (str. 186), samo 
je treba pobuditi, vježbati i dosljedno izobraziti 
istr. 186). Gdje je volja postavljena da vlada 
životom, tu ona može i srcu naložiti da bude 
radosno, ma se ono kidalo od bola i svijalo u 
neveselju i nezadovoljstvu ovog svijeta*. (S. 185). 
I ovdje je Franjo prednjačio primjerom. On se 
-već kao mladić, još prije obraćenja, morao bo- 
riti s nezgodama i nesrećama. Za rata između 
Asiza i Peruđe dospije u ropstvo s mnogo vrš- 

njaka iz Asiza. Nu on se nije bojao kao drugi, 
već se predao sudbini i zadivio sve sudrugove 
svojom postojanom vedrinom i neprestanim pje- 
vanjem. I poslije obraćenja je morao mnogo 
trpjeti, a pod konac života toliko, da mu je jed- 
noga dana neki brat rekao „Čini se, da ti Božja 
ruka više šalje nego zaslužuješ". Ali Franjo ne 
klonu. On bijaše, da se poslužimo riječima 
protestanta Karla von Hase, Job, koji se nije 
tužio i nije očajao (Franz von Assisi, 
Leipzig 1892, Seite 98). A kada je trpljenje 
postiglo vrhunac, kada je i želudac prestao ra- 
diti, a oči ga ostavile, tada on otvori usne svoje, 
da zapjeva velepjesan o radosti, glasovitu 
„Pjesmu bratu suncu".* Pošto je doznao od 
liječnika, da može živjeti samo još do svršetka 
rujna ili početka listopada, morala su dva brata 
biti neprestano kod njegove postelje i pjevati 
mu o sestrici smrti. Pjesmu bi započinjao sam 
riječima „Hvaljen budi, Gospode moj, u našoj 
sestrici tjelesnoj smrti". I tako postade istinom, 
sto piše Toma Gelano ,.morte cantando sus- 
cepit". (Smrt je dočekao pjevajući). 

# Vidi na koncu knjige. 


Uzgoj i obuka. 

D osadanjim opisivanjem prikazao sam sv. 

Franju ponovno kao odgojitelja. On od- 
gaja ljude da poštuju autoritet, da budu uljudni 
u međusobnome saobraćaju. On ih odgaja za 
jednostavnost i napokon za ono, za čim je čo- 
vječanstvo odvijeka vruće čeznulo : za radost. 

Sada se radi o tome, da nekim stalnim redom 
popunimo, što smo dosada izveli i ^ujedno is- 
taknemo osnovnu misao, da tako kažem, otkri- 
jemo fundamenat, na kojem je sazdan franje- 
vački uzgoj. ... 

Vidjeli smo, kako naše doba precjenjuje 
znanost. Kažu, da je ona sposobna da bude i 
u vjerskim pitanjima vođ i učiteljica. A precje- 
njuju je i u drugome smjeru. Znanost je 
izobrazba! To bijaše do nedavna i do danas 
prava dogma za obuku novijega doba. Cilj no- 
vijeg uzgoja bijaše taj, naučiti učenike i gojence, 
kako da steku što više znanja. To je znečilo, 
omogućiti pravu izobrazbu. Učenici moradoše 
učiti, a učitelji ispitivati. Pravi način uzgajanja ! 
Sada i nekršćanski učitelji uviđaju, da ovakav 
uzgoj ne valja. Pored mnogoga učenja i is- 
pitivanja zaboravilo se na odgoj. Svuda je po- 

znalo i svi priznaju, da se slala širili neka nedo- 
pušlena sloboda, pogotovo, među mladeži se širi 
sve više i više. Zato svi umni uzgajatelji sve življe 
zahtjevaju reformu u uzgoju mladeži, i zato 
piše Fr. W. Foerster u svojoj ,,J ugendl e hr e“ 
{Seite 7) „Tko poznaje život, znat će, da samo 
znanje ne može dosta duboko izobraziti, što 
više ovo znanje može i naškoditi i služiti samo 
taštini, ako se zarana ne podredi izobrazbi zna- 
ćaja. Prava izobrazba nije u tome, da se nešto 
znade, već u koju svrhu se što znade i u ka 
kvome je savezu znanje s konačnom i najvaž- 
nijom svrhom. Nije to glavno da se znade či- 
tati i pisati, nego što se čita i što se piše. A 
škola, koja uči čitati i pisati, mora se brinuti i 
za pravu njegu unutarnjega čovjeka". 

Upravo za tim je išao Franjo kod sviju 
svojih učenika i gojenaca. On više nastoji oko 
uzgoja, negoli oko učenja i znanja. U tom 
pogledu opažamo kod njega gdjekad neku siro- 
gost, koja nas isprva iznenađuje svojom ose- 
bujnošću. jedan od njegovih učenika brat 
Masejo, nazvan Marignano, bijaše, kako izvori 
kažu, velik i lijep, te imađaŠe i dar govora. Na- 
protiv je sv. Franjo bio vrlo neugledne vanj- 
štine, te se dogodilo, što se dogoditi moralo. Kad 
bi svetac išao prosjačiti zajedno s Masejem u 

krajeve, u kojima ga nijesu dobro poznavali,, 
dobio bi Masejo bolje i veće komade, pa i čitav 
kruh, a Franjo samo po koji zalogaj ili komadiće 
suhoga kruha. Jednom su Franjo i Masejo opet 
pošli zajedno. Došavši na raskršće, gdje je 
jedan put vodio u Fiorenzu a drugi u Sienu, 
zapita Masejo „Oče, kuda ćemo?" „Putem, 
kojim Bog hoće!" odgovori Franjo. „A kako 
ćemo upoznati volju Božu? ‘ opet će Masejo. 
Svetac će na to „To ću ti sada pokazati' ,,U ime 
poslušnosti zapovijedam ti, da se brzo okrećeš 
oko sebe kao dijete i da ne prestaneš, dok ti 
ne kažem". Iz poslušnosti stao se Masejo vr- 
tjeti, te je uslijed vrtoglavice i nekoliko puta pao. 
Ali jer mu Franjo nije rekao da prestane, on 
se dignuo i dalje se vrtio. Kad se najjače 
zavrtio, doviknu mu Franjo: „Stani i ne makni 
se!" Masejo se zaustavi, a Franjo ga upita 
„Kamoli je okrenuto lice?" „Prema Sieni oče !" 
„Onda je volja Božja da idemo danas u Sienu 
Je li to možda svetac učinio iz osjetljivosti ili 
povrijeđene taštine? Ne, nije Baš Masejo reče 
jednom utemeljitelju reda „Ti nijesi lijepa stasa, 
nijesi učen, nijesi plemenita roda, pa kako to, 
da cijeli svijet bježi za tobom?" „Jer sveto oko 
Božje ne vidje nigdje većega, bijednijega i ne- 
voljnijega grješnika, negoli sam ja ", odvrati 

mu Franjo. Ne, Franjo nije bio nimalo osjetljiv, 
nasuprot mu je Masejo zamjerio, što je tako 
postupao s njime pred Sienom. „Brat se Masejo 
vrlo čudio, što je sveti Franjo zahtijevao, da 
se vrti poput djeteta pred prolaznicima. Ali iz 
poštovanja se ne usudi da štogod reče svetome 
ocu 4 * (Franziskus - Legenden S. 81) 
Svetac to nije činio iz osobne osjetljivosti, nego 
iz drugoga razloga. Njemu je samozataja pos 
tala drugom naravi, a u svladavanju samoga sebe, 
u zaptu i stezi htjede odgojiti i svoje učenike 
jednako darovite i sposobne. Držati sebe u zaptu 
i izobraziti značaj, to bijaše temelj, na kojemu 
je sagradio sav uzgoj. Bila sredstva, kojima 
se služio, još tako čudna, stvar je sama bez 
sumnje prava i vrijedna da je nasljedujemo. 
Noviji uzgajatelji mladeži nastoje udesiti učevno 
gradivo tako, da pobudi u njima veselje i zani- 
manje, čime olakšavaju učenje. Ovo „veselje za 
učenje" sadržaje nešto istine, ali ne svu istinu. 
Dapače može i naškoditi. »Taj način", primi* 
jećuje F. W. Foerster u knjizi „Jugendlehre" 
(S. 540), „potkrepljuje u djetetu upravo ono, 
što pojedini dalekovidni američki pedagozi i 
psiholozi (Adler, James, Miinsterberg) naziv- 
lju »pleasure seeking tendencies' udovoljiti 
težnji za zabavom). Time se (odgaja dijete. 

da bude meko prema sebi, oduzima mu se pri 
lika da se vježba u svladavanju samoga sebe. 
Ono izradi zadaću samo radi zabave, budući 
da su mu tako pikantno začinili taj posao... No 
zbilja života i ljudske naravi čvrsti je dokaz, da 
će kao simbol pravoga ćudorednoga savršen- 
stva i duševnoga razvitka ostati križ — žestoka 
borba čovjeka sa samim sobom, ustrpljivo sna- 
sanje i nadvladavanje gladi za osobnom srećom. 
A tko se za to ne naoruža i sam ne opremi, 
kome je mjerilo za život i duševni razvitak 
ugodnost, mjesto da slijedi primjer viših ljudi, 
i tko se ne spasi od čežnje za uživanjem, taj 
će biti uvijek krivac, a kriviti će druge. Drugim 
riječima : već se u djetetu mora buditi i 

razvijati stega. Stoga je već Pestalozzi zah 
lijevao, da se probudi u djetetu svojevoljna 
moralna snaga za učenje i rad i to posve neo- 
visno o slučajno zanimljivoj gradi. „To je Pe- 
stalozzijeva glavna misao". Foerster piše u 
jugendlehre, (S. 547), da stega u najširem 
smislu, učenje i rad mora dati život i duh, ne- 
samo zanimanjem za predmet, već prije svega 
težnjom, da nadvladaš sama sebe i u osobnoj 
stezi. Jedno i drugo da se vježbati i razvijati 
redom i radom". I ovdje sastajemo isti zah- 
tjev : obrazovanju značaja ima se podrediti 

sve u školi, pa i sama naučna osnova* 
Foerster dapače govori o „ljubavi k neugo- 
dnome", o svojevoljnom primanju neugodnosti 
i poteškoća upravo zato, što neugodno izazivlje 
borbu protiv naravnoga čovjeka. To su uzgojne 
misli, koje odgovaraju sredstvima, kojima se 
služio sv. Franjo. 

Ne učimo za školu, nego za život ! kaže 
poslovica. Naše škole ne smiju biti samo škole 
za nauk, već škole za život. Ali veselje za 
učenje još ne odgaja za život. „Sto koristi 
dječaku ugodna i zanimljiva obuka u pisanju % 
ako će kasnije pisati jedino poštanske namire 
ili drugo što nema sadržaja i što je jednolično?" 
pravom pita Foerster u Jugendlehre S. 541 

Uvijek se popuštalo njegovoj prirodnoj sklo- 
nosti za zabavom i promjenom, ali upravo zato 
nije naučio glavno: naime svladati se i odlučne 
se latiti neugodnoga i dosadnoga Ljudi, koji 
odrastu u takovoj vrsti modernih škola, kasnije 
se u braku odmah rastave, kada više nije ugodno 
ili zanimljivo, kada nastupi teška zadaća samo 

U sjeverno-američkirn školama pokušali su da učine 
obuku u pisanju zanimljivom, služeći se kojekakvim pri- 
mamljivim i zabavnim sredstvima. U početku uspješno, ali 
napokon — po Foersteru (jugendlehre, S. 539) -- ne 
šietu značaja, a na posljetku — i samoga rukopisa. 

uzgoja i ustrpljivosti. „Veselje za učenjem" 
pobudi u učeniku misao, da je živol ugodan. 
Ali život i zbilja nijesu uvijek ugodni, već 
često teški i mučni. Naprotiv ne pruža li učitelj 
učeniku nesamo zabave, već od njega zahtijeva 
i svladavanje, žrtava i napora, onda ga zaista od- 
gaja i za zbilju. Takav uzgajatelj bio je Franjo 
asiški. Njegova škola bila je škola žrtve i 
osobne stege i zato su iz nje izlazili i izlaze još 
uvijek ljudi, koji shvaćaju život i zbilju kako 
treba. 

Tko pravo cijeni život i zbilju, laj ne ce 
lako lako podleći u životu. Na to treba da 
pomalo privedemo dijete spomenutim načinom. 
Kako ću postati smion ? To je pitanje moderno, 
često ga čitamo kao naslov na brošuri ili ras- 
pravi. A kako treba da glasi odgovor na to 
pitanje? Nema sumnje, da za liječenje modernih 
slabosti živaca i volje ne dostaju uvijek moralna 
sredstva i da prema okolnostima mora najprije 
ozdraviti bolesno tijelo. 1 Franjo asiški, prem- 
da je bio osobno strog prema sebi, ipak opo- 
minje braću, da ne zapuste tijela. „Svaki ou 
vas,“ reče jednom, „neka bude obziran prema 
svojoj naravi ! Ako jednome dostaje manje 
hrane negoli drugome, to ipak hoću, da onaj, 
koji treba više hrane ne nasljeduje prvoga. Sto 

više neka misli na svoju narav i dade tijelu to- 
liko hrane, da može služiti duhu. Kao što se 
moramo čuvati preobilne hrane, što škodi tijelu 
i duši, tako se moramo čuvati i od prestrogoga 
posta". (Holzapfel, Fraziskus - Legen- 
de n, S. 27). Uopće ne ćemo pogriješiti, ako 
za sva moderna nervozna zla pokrivimo slabi 
značaj našeg doba. A odgovor na pitanje: 
Kako ću postati smion, bit će općenit: Tajnih 
recepta zato nema. Hoćeš li biti sposoban za 
život, uči se naprezati, uči se kadikad odlučno 
reći „ne“ te pokazati svojim željama, da si im 
gospodar. Ukratko, uči nadvladavati samoga sebe! 
Tako je činio Franjo asiški i zato postade utje- 
lovljena smionost, te odgojio volju, koja se nije 
strašila nikoje zapreke. Stog je razloga znao 
lako dobro djelovati na druge i voditi ih, ne 
vičući i grdeći, već mirno i uljudno. U njega 
bijaše posebna zapovjedna moć, koja je bez 
okolišanja silila druge da slušaju 

Po sudu uviđavnih ljudi, uzgojni ciljevi sa- 
dašnjosti nijesu uvijek dosta jasni. Nema je- 
dinstvenog programa. Ovaj program mora posve 
odgovarati duhu vremena, ali mora biti i kr- 
šćanski. Krist je i za sadašnjost, put, istina 
i život. Ali život Kristov je pun rada i sa- 
mozataje. Rad i osobna stega moraju opet biti 


uzorom u uzgoju, a i bit će. Sve moderno 
nastojanje, pa i od nekršćana da se na put 
stane n. pr. ćudorednim zabludama, bestidnim 
knjigama, pijanstvu, gruboj umjetnosti, pridonosi, 
da se vratimo k znanostt Kristovoj i njegovih 
svetaca.* 

Ovakav uzgojni program nipošto ne traži od 
učitelja da bude neumoljiv i mrk. Franjo je 
zabranio kod vodstva svoje braće svaku vanjsku 
silu, „on nije htio bješnjeti", te je gledao da 
dođe do cilja na svaki drugi način, samo ne 
načinom, koji samo za čas zastrašuje ili zlo- 
stavlja. 1 u ovome se on približuje modernome 
vremenu, koje s pravom traži, da se ograniče 
tijelesne kazne u školi. Takav uzgoj ne odgaja 
čudake, nego vodi učenike do istinite i čiste 
radosti. 

* Na tom radi sistematski i u kršćanskom smislu u 
Njemačkoj već često spomenuti Fr. W. Foerster, s pro- 
testanske strane, a s katoličke, časopis „Pharus", mjesečni 
list za orijentiranje u svekolikoj pedagogiji. Uredništvo 
i naklada L Auer, Donauworthi. Ovaj časopis izlazi od 
siječnja 1910. Kod nas mlada katol. organizacija so. 
svojom literaturnom (naročito „Hrv. prosvjeta , „Luč , 
„Kriješ", „Za vjeru i dom"). 

Socijalno pitanje. 

T o je danas najzamašnije pitanje. Ogorčenost, 
otuđivanje i napetost između radnika i poslo- 
davaca ; trgovaca i obrtnika ; građanskoga i ra- 
tarskoga staleža te između imućnih i siro- 
mašnih slojeva 1 ) — sve su samo znakovi, da 
danas u ljudskome društvu nije sve onako, kako 
bi moralo biti. Bila bi besprimjerna slijepost, 
kada bi tko tvrdio, da se do sada nije ništa 
učinilo za poboljšanje položaja onih, koji osku- 
dijevaju. Učinilo se već mnogo, veoma mnogo. 
Pa ipak nema uspjeha. Pohlepa raste, nezado- 
voljstvo je sve veće, međusobna mržnja staleža 
sve dublja, a socijalna demokracija samo čeka 
čas, da smije upotrijebiti te činjenice za svoju 
agitaciju. Prije rata su bojažljivo pitali u ne- 
socijalnim strankama, nije li se već digla soci- 
jalno demokratska poplava previsoko, a da b| 


’) Danas će bili osobita napetost između onih, koji 
na fronti svaki dan gledaju, kako im pogiba sad lijevi 
sad desni drug, kako im propada kuća i obitelj — te 
onih, koji su ostali kod kuće pa trgovinom zgrnuli obilno 
blago. 


se još dala zaustaviti? Ne bi li bilo moguće 
preinačiti socijalnu demokraciju iznutra, t. j. ne 
bi li se dala zadahnuti novim duhom, pak da 
se onda njome zapriječi socijalna pogibao? No 
to nije pravi način da se riješi socijalno pi- 
tanje. Socijalna demokracija je najžešći protivnik 
kršćanskoga društvenoga poretka. Dakle je posve 
nemoguće, da se vjerno kršćanstvo s njom po- 
miri i sjedini. A koja su onda sredstva prikladna 
da uklone tešku pogibao borbe staleža? O tom 
već govori vas svijet, zato mi ne ćemo o tom 
raspravljati. Radije ćemo promatrati djelovanje 
čovjeka, koji se u velike odlikovao svojim soci- 
jalnim radom. Promatrat ćemo djelovanje sv. 
Franje asiškoga. 

Socijalno pitanje je gospodarstveno pitanje. 
O tome nema sumnje. Tako ga je shvatio sv. 
Franjo, tako su ga shvatili njegovi neposredni 
učenici i savremenici. Poznato je, kako su tada 
vjerovnici tražili od svojih dužnika visoke ka- 
mate u talijanskim gradovima : u Padovi 20 do 
30 po sto. A najveće zlo bilo je to, što je vje- 
rovnik mogao raspolagati i s osobom svoga 
dužnika ako mu ovaj nije platio duga i to tako 
dugo, dok dužnik nije posve namirio obveze. 
Tako je mnogi morao za cijeloga života robo- 
vati. Siromašni puk bio je sve više ovisan o 

novčarima. Protiv ovih nezdravih prilika ustade 
Antun padovanski, poznati savremenik (fl231.) 
i najglasovitiji učenik sv. Franje. Najprije se 
Ante borio riječju protiv gulenja puka, a Ante 
bijaše jedan od najslavnijih propovjednika 13. 
vijeka. Kasnije pomogne Ante puku i djelom, i 
to putem zakona. On je naime padovanskome 
gradskom poglavarstvu, koje mu bijaše sklono, 
predložio zakon (proglašen 17. ožujka 1231.), 
po kojemu je vjerovnik mogao doduše još uzeti 
dužniku sve, što je ovaj posjedovao, ali time je 
bio namiren dug i nitko nije više jamčio sa 
svojom slobodom. Tako ide Antu zasluga, da 
je novim stečajnim zakonom odvalio veliku te- 
žinu glavnice u prilog sirotinje. 

Socijalno pitanje je gospodarstveno pitanje. 
I sam sv. Franjo ga je shvatio ovako. Poznato 
je, kako su talijanske republike međusobno ra- 
tovale u 13. stoljeću. Nadalje znamo, kako su 
bješnjele i u samim gradovima razmirice i gra- 
đanski ratovi. Kako su patriciji tlačili i ugnje- 
tavali proletarijat svojom gospodarstvenom pre- 
moći. Isto bijaše i u Asizu. Tamo su vladali 
tako zvani majores („viši"), koji su strogo po- 
stupali s minores („nižima") i sa seoskim pu- 
čanstvom asiške okolice. Upravo za vrijeme, 
kada je živio sv. Franjo, uzdigla se napetost 

do prave mržnje. Pa ipak — u mjesecu studenom 
1210. sakupe se majores (viši) i minores (niži) 
u vijećnici, u dvorani, gdje su se obdržavale 
sjednice i zaključe: da ne smije više ni jedna 
stranka isključiti drugu iz gradske uprave, što 
više majores i minores i stanovnici okolice 
moraju se složiti u svemu, što je potrebno za 
čast, blagostanje i napredak grada Asiza.“ 
Zatim zaključe, neka se otkupe svi kmetovi za 
neznatnu otkupninu. Ovo je socijalno-politička 
tako zvana Magna Charta asiška. Ona je još 
sačuvana kao sjajan dokaz za socijalno djelo- 
vanje sv. Franje. Ona je njegovo djelo, jer je 
samo njegovom nastojanju uspjelo da sklopi 
ovaj mir. Važno je : da Franjo ne traži samo 
gospodarstveni boljak i zaštitu siromaha i ra- 
dnika, već zahtijeva i pravo da sudjeluju u ras- 
pravama za sveopće dobro. Danas su se usta- 
novili zakoni za zaštitu radnika, a i prilike ra- 
dnika su se mnogo popravile, pa ipak još nije 
došao socijalni mir. Zašto? Ravnatelj zemalj- 
skoga suda u Pruskoj, državni i zemaljski za- 
stupnik Grober- Heilbronn, naveo je taj razlog 
na posljednjem katoličkom sastanku u Augs- 
burgu. „Stvorili su veličanstveno osiguranje 
radnika, ali su zapustili posve pravo radnika. 
To je temelj socijalne borbe. To iziskuje druš- 

tveni mir, naime da se prizna radnika za jednako- 
pravnoga građanina." *) 

Socijalno pitanje je gospodarstveno pitanje. 
O tome ne možemo sumnjati. Ali nije samo 
gospodarstveno, već je ćudoredno i vjersko pi- 
tanje. Mnogi su mislili i još misle, da će se 
ovo pitanje sasvim riješiti, ako ustanove takve 
zakone, koji će zapriječiti poskupljivanje živeža ; 
koji će skratiti vrijeme rada, povisiti plaću 
radnicima, te nastojati o blagostanju u gradu i 
na selu Zacijelo je potreban ovaj zakonodavni 
rad, ali on ne dostaje. Ako je živež i jeftiniji, 
plaća veća, radno vrijeme skraćeno, što više 
ako radnik ima i prava, ipak on ne će biti za- 
dovoljan, ne boji li se Boga i ako se naučio 
na zle običaje. Iskustvo uči, da mnogi radnici 
pored skraćenoga rada i izdašnije plaće ipak 
žive. u bijednim i tjeskobnim prilikama. Bez- 
obzirno slobodoumlje, mnogo slavljena prosvjeta 
iščupala im je iz srca ono mišljenje, koje za- 
sađuje i njeguje mudrost kršćanske vjere. Uzela 
im je smisao za razborit, štedljiv, skroman i 
ustrpljiv život. Ova tako zvana prosvjeta je vrlo 
mnogo pridonijela našemu žalosnom socialnom 

*) Kod nas u Hrvatskoj ima doduše razmjerno mnogo 
manje tvorničkih radnika nego u Njemačkoj, ali i ti imadu 
rrsalo prava i slabo su osigurani — većinom nikako. 

stanju. Ovo se gledalo sve do nedavno. Sada 
počinje svitati. I Fr. W. Foersler nije napisao 
u zao čas u svojoj znamenitoj knjizi ^Autori- 
tat und Freiheit" riječi „Istom Krist, koji 
je nad Cezarovim carstvom osnovao nesebično, 
više duhovno, slobodno carstvo, stvorio je za- 
jednicu (Crkvu), kojoj se volimo pokoravati i u 
koju imamo povjerenje. Zato natrag ka Kristu, 
vratimo se k stalnim vječnim istinama kršćan- 
stva!". . . Ovim putem pošao je sv. Franjo u 13. 
vijeku i uspio je. Sv. Franjo je radio oko boljka 
siromaha u gospodarstvenom pogledu. On je 
istodobno nastojao učvrstiti kod puka vjeru i 
ćudoređe, razviti duhovni život i tako opleme- 
niti cijeli način života Ovdje upućujemo na 
sve, što smo dosada govorili, o socijalnim od- 
nošajima sveca prema našem doba. On je uz- 
gajao narod riječju i primjerom da štuje oblasti, 
đa jednostavnije živi, a ipak da bude i radostan. 
On je odgajao puk, da bude uljudan, napose 
prema bogatima. On je zabranio svojim 
učenicima, a i javno bi opominjao, da ne 
smiju osuđivati i prezirati one, koji nose 
skupocjena odijela i žive u obilju. Riječju : on 
je uzgojio puk, koji se znade svladavati i vje- 
žbati u samozataji. Osobni zapt je kao korijen, 
iz kojega niču poput cvijeća jednostavnost. 

uljudnost i radost. Ali ovaj korijen uspjeva samo 
na vjerskom tlu. Sve duhovite riječi tako zvanih 
modernih, da čovjek sam po sebi može odoljeti 
strastima, samo su fraze. U času napasti, kada 
je isključeno mirno mišljenje, gdje požudno srce 
teži za uživanjem, u tim časovima zaborave se 
sve lijepe rečenice o „estetičnome čuvstvovanju", 

0 „potrebi reda u društvenome živolu." Sve 
fraze, zvale se kako mu drago, tu nemaju 
snage. Ako tu čovjeku ne pomažu svrhunaravski 
vjerski poticaji, onda padne. Zato i opet: vra- 
timo se k vjeri, vratimo se k znanosti Kristovo} 

1 njegovih svetaca! Sjediniti svladavanje samoga 
sebe sa zdravim veseljem, njegovati duhovni 
život i dublje vjersko znanje znači dovinuti se 
do one jakosti značaja, koju čovjek iz puka 
treba tako vruće u današnjoj borbi za svoja 
prava i svoju čast. 

Ali sv. Franjo nije uzgajao samo puk, on 
je pobudio i promicao ljubav i čovječnost i kod 
imućnijih staleža. Vidio je, da je njihov odnošaj 
prema siromašnijima često nedostojan s vjer- 
skoga stanovišta. On je običavao reći : „Bogataši 
su naša braća. Bog nas je sve stvorio. Oni su 
naši gospodari, jer nam pomažu činiti pokoru, 
pružajući nam, što nam treba." I tako je posti- 
gao, da se bogataši ne samo nijesu srdili na 

njega kad je branio niže, nego su ga još svim 
silama pomagali i upravo veledušno praktično 
radili oko riješenja socialnoga pitanja. Mislim 
uređenje i daljni razvitak tako zvanoga trećeg 
franjevačkog reda, čiji su članovi živjeli i žive 
po jednom od franjevačkih pravila, ali ostaju u 
svijetu. Ovaj treći red, za koji je salon postao 
samostanskom ćelijom, a palača samostanom, 
raširio se neviđenom brzinom, počevši od kra- 
ljevskoga para, koji nosaše pod grimizom po- 
korničko odijelo, pa sve do radnika, koji nije 
tek morao zavjetovati siromaštvo, jer je zaista 
bio siromah. Tuj bi stajao odličniji pored se 
ljaka, kralj bi pružao ruku prosjaku, vlastelin 
svome kmetu. Svi su bili napunjeni istim franje- 
vačkim mišljenjem: pomoći bijednima i u koliko 
je moguće barem ublažiti opreke među stale- 
žima, što postoje i koje će postojati uvijek. 
Riječju, što nas zadivljuje kod trećeg reda lo 
je uzajamno poštenje i sloga. A gdje vlada 
sloga i jednaka misao, tu nestaje socijalne bi- 
jede. Da to nijesu samo lijepe fraze dokazuje 
pored mnogih drugih sv. Elizabeta, ugarska kra- 
ljevna, taj anđeo milosrđa i ljubavi. Dokazuje 
nam i sv. Ljudevit IX., kralj francuski, komu 
čuva živu uspomenu sljepački zavod u blizini 
sadanje Bastille. Ali to je samo jedno od 

njegovih socijalnih djela. Istina, treći je red 
danas napustio i morao napustiti jedan dio od 
svoga prijašnjega djelovanja, novo nastalim 
karitativnim društvima. Međutim red, kome je 
pripadao biskup Ketteler, koji je toliko zanimao 
socijaldemokrate, nadalje kome su se pribrajali 
papa radnika Leo XIII. i engleski kardinali New- 
man i Manning, sigurno nije izgubio svoje soci- 
jalne važnosti i za danas. Uostalom ovdje ne 
kanimo govoriti o trećem redu. Htjedosmo samo 
pokazati koliko vjera promiče i jača slogu iz- 
među bogataša i siromaha. To je nauk za da- 
našnji svijet. Sastanak je njemačkih katolika od 
g. 1909. u gradu Breslau zahvalno priznao, 
da je rastući broj članova „imućnih i izobraženih 
krugova katoličke Njemačke stekao osobitih 
zasluga, jer je podigao stalež rukotvoraca." Ali 
s druge strane je sastanak dokazao, da ima 
još uvijek katolika, koji ..nemaju smisla niti se 
zanimaju za socijalnu i duhovnu borbu siro- 
mašnijih, osobito nadničara, namještenika, manjih 
obrtnika i sličnih staleža . * Ovi katolici ne znaju, 
da napredak gornjih slojeva ovisi o napretku 
donjih." To n. pr. uči velika francuska revo- 
lucija. Ali ovaj nehaj izlazi iz nedostatka žive i 
djelotvorne vjere. Vjera je najjača potpora 
bratske sloge, vjera, koja nas uči moliti ,Oče 

naš, koji si na nebesima." Nema li ove vjere, 
onda nema i potrebne ljubavi bližnjega, te se 
može s pravom reći : Naše doba doduše stvara 
zavode i društva za opću dobrobit, ali ono ne 
stvara ljude. Tu vidimo, kako je upravo danas 
potrebno dušobrižništvo, koje odgovara duhu 
vremena. Danas je dušobrižništvo važan dio 
socijalnoga rada. A ovo dušobrižništvo i 
ovaj socijalni uzgoj mora započeti već 
kod mladeži, osobito kod mladeži na vi- 
sokim školama. Već u mladosti se mora 
njegovati i uzgajati ljubav za sve staleže. I 
ovdje je Franjo svojim primjerom učitelj dana- 
šnjemu svijetu. Pored sve prokŠenosti, štovao 
je već u svojoj mladosti i najneznatnijega čo- 
vjeka. Kada se jednoč zaboravio te siromaha, 
koji ga je zamolio milostinju zlovoljno otpravio,, 
odmah je požalio i rekao „Da je ovaj čovjek 
jedan od mojih odličnih prijatelja, zacijelo bi 
mu dao, što je molio A on je došao od Kralja 
kraljeva i Gospoda iznad sve gospode, a ja mu 
nijesam dao ništa, što više otpravio sam ga 
neprijaznim riječima." I opet je bilo vjerska 
stanovište, s kojega je Franjo promatrao sve, 
već u svojoj mladosti. 

Više kršćanstva, naročito kad se radi o 
socijalnom pitanju. To je temeljni zahtjev* 

kojemu se mora udovoljiti danas, da se može 
odstraniti nesnosno stanje. Kršćanstvo uči ci- 
jeniti zemaljska i nadnaravna, vremenita i vječna 
dobra po njihovoj vrijednosti. Gdje kršćansko 
i socijalno djelovanje rade uzajamno, tu će opet 
oživjeti pobjedonosna moć, kojom je Krist osvo- 
jio svijet, a poslije njega vjerni njegov učenik 
i nasljednik sv. Franjo asiški. 


Ljubav sv. Franje k prirodi. 

v 

/^ovjek ne može živjeti bez radosti i veselja. 

Bez nje ne može živjeti niti kršćanin, pa 
ni onaj, koji stupa uzvišenijom stazom savršen- 
stva. Nema sumnje, da je broj veselih, sretnih 
i prijaznih ljudi veći kod religioznih nego kod 
bezvjernih. A napose je velik broj takovih kod 
svetaca. (K e p p 1 e r, ,,M e h r F r e u d e“, S e i t e 
7.). To vidimo osobito lijepo kod Franje asiš 
koga. Sv. je Franjo tražio veselje tamo, gdje 
ga je najprije moramo tražiti — u svladavanju 
samoga sebe. Ali on je znao naći i druga vrela 
radosti. Jedno takvo vrelo našao je u prirodi. 
Cijelu narav smatrao je vrtom radosti, rajem. 
Franjo je promatrao život prirode bistrim 
okom i toplim čuvstvom, on je imao neobično 
čuvstvo za prirodu, može se reći, posebno ću- 
lilo za nju. 

Na posebni je način Franjo volio prirodu, 
koja trpi a osobito životinje, koje ćute nevolje. 
Zimi bi metao pčelama meda u košnice. U Sieni 
je sagradio grlicama gnijezdo, a u Greccio se 
nježno nadvio nad mlade „našu braću crven- 
daće." Jednom su mu poklonili živu ribu, koju 
uloviše u Rietskome jezeru. Nu kad je Franjo 

vidje, sažali mu se, te je pusti opet u vodu 
savjetujući je, neka se ne da više uloviti. Drugi- 
put su mu donijeli zeca, kojega su uhvatili u 
zamku. „Brate zečiću", reče svetac sažalivši ga 
veoma, „zašto si se dao uhvatiti?" Odmah raz- 
riješi zamku, pogladi životinju i pusti je na 
slobodu. Ali brat zečić ne će da se udalji od 
Franje, našto je svetac rekao, da ga odnesu u 
šumu. Napose je svetac volio janje, simbol Bo- 
žanskoga Janjeta. Jednom u zimi sretne Franjo 
seljaka, koji je nosio dva janjeta, da ih proda 
u gradu. Njihovo blejanje ganu sveca. Pomiluje 
ih, i dade kabanicu svoju za njih, samo da ži- 
votinje očuva od klaonice. Zacijelo nema nikoga 
— ne izuzimljem ni trijeznih razboritih ljudi — „ 
koji bi bio podoban da se naruga ovoj djeti- 
njoj^ naivnosti. No nije samo naivnost u vladanju 
svečevu. Filozof, koji je danas u modi Nietzsche, 
tvrdio je, da je bitni znak „nadčovjeka", da vlada 
nad drugima i da ih u koliko je moguće, snizi do 
nemoćnih robova. „Nadčovjek* je po Nietzsche-u 
uvijek sebičnjak. Nije istina! odvraćamo. Uistinu 
plemenit čovjek nije nikada sebičnjak, naprotiv 
on se zatajiva, on kao da je zaboravio sebe. Nje- 
gova unutarnjost je tako bogata, da je ne po- 
troši svu na se, već ima toliko snage, da je 
podoban živjeti i za drugoga, a i osjećati tuđu 


Ljubav sv. Franje k prirodi. 

nesreću. Doista plemenit čovjek uzvisi prirođeno^ 
sažaljenje do toga, da trpi zajedno s drugim i 
tonesamo s čovjekom, već sa svakim stvorenjem. 
Napose trpi sa životinjom, koju muče a koja 
se ne može obraniti niti zamoliti, da je poštede. 
Ovako plemenit čovjek, takvi „nadčovjek" u 
najboljem smislu riječi, bijaše sv. Eranjo asiški. 
On je činio kao neumrli Leonardo da Vinci, 
koji je jedamput kupio na trgu uhvaćene ptice, 
samo da ih pusti na slobodu, da mogu 
opet letjeti prema nebu. Jer je svetac bio tako 
dobrostiv sa životinjama, zato su životinje tražile 
njegovu blizinu. Ne moramo odmah pomisliti na 
čudo, ako čitamo, da su ga jednom kod Siene 
opkolile ovce, postavile se oko njega v i stale 
blejati, kao da mu hoće nešto reći. Životinje 
dobro znadu, tko im je dobar, pa su zahvalne 

na svoj način. , , 

Cesto bi Franjo govorio „Kad dođem k 
caru, predložit ću mu savjet i molbu, neka iz 
ljubavi prema Bogu i meni izda posebni zakon, 
da nitko ne smije ubiti, loviti ili učiniti štogod 
na žao mojim sestricama ševama. Nadalje neka 
zakon obvezuje sve predstojnike gradova, tvr- 
đava i sela da izdadu svake godine naredbu, 
da ljudi na Božić sipaju žito i drugo zrnje po 
putevima izvan grada i mjesta, da sestrice ševe 

i druge ptice imadu dovoljno hrane na tako 
veliki blagdan. Zatim, neka nalože, da svak, tko 
ima vola ili magarca, dade ovim životinjama na 
badnju noć najbolju i najobilniju hranu* iz što- 
vanja prema Sinu Božjemu, kojega je blažena 
Djevica u svetoj noći položila u jaslice između 
vola i magarca. (Holzapfel, Franziskus- 
Legende n, Seite 139.). Tu nehotice pomi- 
šljamo na naša moderna društva za zaštitu ži- 
votinja. Ali Franjo se i ovdje čuvao pretjeri- 
vanja. On nipošto nije preteča onih, kojima 
preostaje vrlo mnogo za životinje, a malo ili 
ništa za Boga i bližnjega. Franjo je uvijek 
podredio ljubav prema životinji ljubavi bliž- 
njega i ljubavi Boga. On je živo osjećao, da 
smo svi djeca Božja, te nije smatrao samo sebe « 

i svakoga čovjeka djetetom Božjim, već i svu 
ostalu prirodu. Zato bi redovito pustio pticu, 
pošto bi je pomilovao, riječima „Pjevaj, sestrice / 

moja, i klicajući hvali Boga Stvoritelja!" 

Naše doba ima osobiti smisao za prirodu. 

Ali ovo čovjeku prirođeno čuvstvo moramo 
obuzdati. „Divlje, često surovo, napada građanin 
prirodu, kada se oteo za nekoliko sati ili dana 
prašnome gradu. On poput divljaka plijeni pro- 
cvalo drvo, sjajno žitno polje. Jao bilju, kad su 
ti ljudi slobodni ! Izleti građanstva su gdjekada 


kao vojska, što pustoši i plijeni. Shvaćamo, da 
je čovjek radi velike opreke kao obmamljen — 
nu to nije razborito veselje. To je samo znak, 
da se otuđio prirodi. Pogledajmo si izletnike, 
kad se vraćaju u veče kući. „Natovareni svje 
žnjima cvijeća i lišćem ulaze u grad." (Ko 1- 
nische Volkszeitung vom 12. Juli 1909., 
bei Keppler, Mehr Freude, Seite 33.) 
To je pravo divljaštvo, kojim ne griješe samo* 
odrasli, nego u prvome redu mladež, pa i se- 
oska mladež. Žalosno je gledati, kako mladež 
nije nimalo nježna s biljkama, kako ide poljem 
i zlostavlja cvijeće. Ta biljku ne boli! S toga 
zahvalno pozdravljamo, što škola u najnovije 
vrijeme upućuje mladež, da nježno postupa s 
cvijećem, da donosi biljki dobru zemlju i za- 
lijeva za vremena i da se pobrine, da ima do- 
voljno svijetla. Ovakav uzgoj zavrijeđuje, da ga 
svi odobre. 

Uzor joj je sv. patrijarha asiški. Toma 
Celano kazuje, da je Franju veselila ljepota 
polja i ljupkost vinograda. Kao utemeljitelj 
i poglavar reda zapovjedio je svojoj braći, ^ da 
u samostanskome vrtu njeguju osim povrća i 
mirisnih trava i „naše sestrice cvijeće." Nu to 
nije samo njegovanje cvijeća, to je i odgoj 
srca. Time slabi u čovjeku nagon za uništa- 

vanjem ') i čov'ek se oplemenjuje, ie, ne 
štuje samo čovjeka, nego i prirodu i to 
cijelu prirodu. Tako moramo razumjeti kada 
čitamo, da je sv. Franjo molio brata, koji je 
sjekao drvo, neka ostavi nešto, da opet može 
protjerati i zeleniti se. Po pečinama hodao bi 
svetac oprezno i s počitanjem. Kada bi prao 
ruke, tražio bi mjesto, gdje ne bi nitko mogao 
pogaziti kapljice, što su padale. To je onaj duh 
smjernosti i počitanja, što ga je obljubljeni « 

danas filozof Nietzsche toliko kudio, koji duh 
ipak, kako se sada donekle uviđa, nipošto ne 
smije čovjeku manjkati. 

Međutim ne govori asiški svetac samo 
građaninu, nego i seljaku u gradu ili barem 
onome, koji napušta rođenu grudu, da potraži « 

sreću u gradu. Bijeg sa sela! I sv. Franjo 
morade jednom napustiti svoje omiljelo seosko 
boravišt? i seliti se u Asiz. On je naime bora- 
vio na Alverni. Da progovorimo o toj gori nešto 
više. Na njoj je dobio stigmata (rane) Tamo 
je prokušao romantiku svih uzvišenih prirodnih 
krasota gorskih. Dne 30. rujna 1224. oprosti se 

*) Poznalo je, da se revolucionare! nijesu zado- 
voljili time, što su sjekli glave ljudima, nego da je za 
velike revolucije bila neko vrijeme moda za zabavu 
ubijati ptice pod lijepim malim giljotinama. 


on s tihim krajem. Nu rastanak mu je bio gorak. 
,,S Bogom, goro moja", reče na odlasku. S 
Bogom Alverno, s Bogom goro anđela, ti mila, 
najmilija goro! Dragi brate sokole, hvala ti za 
ljubav, što si mi iskazao, *) čuvao te Bog ! S 
Bogom vrletna pećino, pod kojom sam molio. 
Nikada se ne ću povratiti da te posjetim. S 
Bogom, čuvao te Bog, crkvice Santa Maria. 
Tebi Majko vječne Riječi, [preporučam sinove 
svoje!" Sada su mu suze ugušile glas; šuteći 
je silazio s gore i pošao prema brijegu Monte 
Casella. Na vrhu Monte Casella vidje naš putnik 
zadnjiput Alvernu. Franjo se zaustavi, klekne, 
prekriži se i reče zadnji s Bogom. „Čuvao te 
Bog, goro Božja, goro sveta, mons coagulatus, 
mnos pinguis, mons in quo bene placitum est 
Deo habitare ! S Bogom Alverno ! Bog Otac, 
Bog Sin, Bog Duh Sveti blagoslovio te! Mir s 
tobom! Više se nikada ne ćemo vidjeti!" Da 
nam je malo ovoga franjevačkoga duha, bilo bi 
mnogo pomoženo našem doba. Dakako da su 
uzroci, zašlo ljudi ostavljaju sela i idu u grad, 
najviše gospodarstvene naravi. U gradu se 

l ) Na gori Alverna običavao je Franjo moliti noću u 
stalno vrijeme brevijar. To opazi soko, koji se ugnijezdio 
na drvu blizu ćelije, te bi redovito probudio Franju svojim 
kreštanjem u sat, kada je svetac »stajao da moli matutim 
(jutarnju). 

radnik nada, da će mu biti bolje, da će možda 
postati samostalnim, dok na selu obično ne di- 
jele dobra jednako, nego veći dio prelazi na 
prvijenca. U gradu mogu i djeca njegova slo- 
bodnije birati zvanje. Hoće li se zapriječiti taj 
bijeg sa sela, to se po mnijenju mjerodavnih 
narodnih ekonoma poljskim radnicima mora 
dati prilika, da mogu prema potrebi izobraziti 
sebe i svoju djecu te podići svoje gospodarstvo. 
Nema sumnje, da grozničava težnja za gradom 
dolazi i od toga, što nemaju smisla za prirodne 
ljepote seoskoga doma. Čovjek se svuda za- 
nima za prirodne ljepote, samo ne u domovini. 
Ovdje ima škola važnu zadaću. Ona će izvršiti 
ovu zadaću, ako znade na prikladan način po- 
buditi u učenicima zanimanje za naravne kra- 
sote dotičnoga kraja i tako predobiti djecu za 
to, da im omili njihovo selo. A ako će u ka- 
snijim godinama djevojka ili mladić ipak morati 
da se rastane s domovinom, onda će se opro- 
stiti teškim srcem i bit će mu pri duši slično, 
kao što je bilo prijatelju prirode iz Asiza, kad 
se opraštao od gore Alverne. 

Sveti Franjo je volio životinje i biline, volio 
je boraviti u prirodi. Posebno ga je veselilo 
svijetlo i vatra. Oboje mu se činilo tako lijepo, 
da je svakiput nerado ugasio svijetiljku ili koje 

Svijetlo. Sunce mu je bilo brat. Često i rado je 
govorio o njemu. „Kada sunce izlazi", običavaše 
reći, „neka svi ljudi Boga hvale, jer ga je On 
stvorio za našu korist, jer po njemu vidimo 
Ali kad sunce zalazi, neka opet svi ljudi Boga 
hvale, radi naše sestrice vatre, koja nam svi- 
jetli u noći." U njega je bio običaj da i lice 
podigne prema nebu, gdje vrše volju Stvori- 
teljevu i sunce i mjesec i zvijezde i vjetrovi i 
oblaci. Izljev razumijevanja prirode je Pranjina 
pjesma o stvorovima, nazvana po njenome po- 
četku „Pjesma o suncu." To je molitva, koju je 


Franjo slao prema nebu, kada su ga mučile 


najgorči boli. 

Pjesma bratu suncu. 1 

višnji, svemogući, dobri Bože! 1 

Tebi čast i slava i hvala i svaki blagoslov. 

Tebi samome, Svevišnji, dolikuju one, 
a nitko od ljudi nije dostojan da te spomene. 

Hvala Tebi, moj Gospode, sa svim Tvojim 

[stvorenjima : L 

Najprije radi gospodina brata sunca, 
što ga Ti užižeš za nas preko dana, 
te je lijepo i sjajno u svom velikom žaru* 
i Tvoje, o Svevišnji, u sebi nosi znamenje. 

Hvala Tebi, moj gospode, za brata mjeseca 

[i zvijezde, L 

Ti si ih na nebu pričvrstio, da tako lijepo i 

[umilno sjaju. 

Hvala Tebi, moj Gospode, za brata vjetar, 
za uzduh i vedar i mračan, i za svako 

[vrijeme, 

kojim hraniš i uzdržavaš stvorove svoje. 

Hvala Tebi, moj Gospode, i za sestru izvor vodu, 
koja je tako korisna i ponizna, i dragocjena 

[i čista. 

Hvala Tebi, moj Gospode, za sestricu vatru, 
kojom rasvjetljuješ tmine noćne ; 


ona je lijepa, ugodna jaka i moćna. 

Hvala Tebi, moj Gospode, za našu majku 

[gospođu zemlju, 

koja nas uzdržava i hrani 
i rodi svakovrsnim voćem, šarenim cvijećem 

[i travom. 

Hvala Tebi, moj Gospode, za one, koji opra- 
štaju u ime Tvoje 

i trpe bolesti i nevolje svake. 

Blaženi oni, koji to u miru podnose, 
jer će, Svevišnji, od Tebe biti okrunjeni. 

Hvala Tebi, moj Gospode, za našu sestricu 

[smrt tjelesnu, 

kojoj živ čovjek umaći ne može. 

Jao onima, koji umiru u smrtnomu grijehu. 
Blago onima, koji se nađu u tvojoj svetoj 

[volji, 

jer ih druga smrt ne će više posjetiti l ) 

*) Posljednja dva retka su kasniji prigodni pjesnički 
izljev. To je Franjo dao pjevati pred asiškim biskupom i 
načelnikom, koji su se međusobno prepirali i polučio je, 
da su se pomirili. Zadnji je redak Franjo ispjevao nepo- 
sredno prije smrti. 

Pjesništvo i umjetnost. 

S v. Franjo bijaše pjesnik. Čini se, da poezija 
tek onda dobije poleta, kada se oslo- 
bodi posjeda i brige za zemaljska dobra. Tako 
je bilo kod Homer- a, Dante- a, Tassa i mnogih 
drugih. Oni su jeli tuđi kruh i nijesu imali stal- 
noga boravišta. Kao službenici i poslanici poe- 
zije morali su posjećivati strane narode, da ih 
razvesele i oplemene lirom i pjesmom. 1 kod 
Franje je siromaštvo potjeralo cvijećem poezije, 
tim krasnijim, što ga je više posvećivao ljubavlju 
Božjom." (Frankfurter, zeitgemasseBr o- 
schiiren, Đand V., Heft 2., Seite 41.). 

Poezija traži oduška i hoće da se izrazi. 
Nalazi ga u pjevanju, u pjesmi. Franji se do- 
duše dosad posve sigurno pripisuje samo jedna 
jedina pjesma, naime „Pjesma bratu suncu." Ali 
onome, koji je znao ispjevati ovakovu pjesmu, 
pripada mjesto u svjetskoj literaturi. Tako nije 
pjevao nitko ni prije, ni poslije njega" (prispo- 
dobi Holzapfel, Handbuch, Seite 16.)., 
Posve jasno. Najviša poezija — to je blizina 
Božja. Ali nitko nije ove blizine tako okusio 
kao upravo Franjo asiški. Nu to ne priječi, da 
i kod njegovih učenika ima muževa, koji su u 


carstvu poezije zvijezde prvoga reda. 1 to je 
jasno. Ta Franjo ih je nadahnuo i oduševio. 
On im je ostavio zornost, koju si je stekao 
opčeći s prirodom, i prije svega vjeru svoju, 
kao baštinu. Napominjemo franjevca Tomu Će- 
lano. On je poput svoga meštra spjevao jednu 
jedinu pjesmu, ali ova jedna ga je ovjekovječila. 
Onu .D i e s i r a e," koju katolička Crkva i 
danas pjeva na dušni dan i kod zadušnica. To 
je potresni mrtvački pjev, doista veličanstvena 
himna o zadnjem sudu, gdje neprispodobivom 
zornošću tamni samoglasnici tutnje i prijete, 
gdje u srokovima grmljavina ori. Nije li to vjera 
Franjina, koja se očituje u pjesmi, nije li lo 
njegova riječ iz pjesme bratu suncu: Jao onima, 
koji umiru u smrtnome grijehu ! ? Nadalje sje- 
ćamo na brata Oiacopone da Todi, na onaj 
veleum, kojega su njegovi savremenici proga- 
njali kao luđaka, a koji je obdario katoličku 
Crkvu velepoetičnom pjesmom „Štaba t mater 
dolo rosa." I ovdje opet vidimo franjevačku 
zornost, franjevačku pobožnost. Ta Franjo je 
često klečao pod križem, tolikoput trpio i pla- 
kao s Marijom. Giacopone upravo izlijeva srce 
svoje u pjesmu i usrdno moli, da smije dijeliti 
bol, da smije sučuvstvovati. 

Sv. Franjo bijaše narodni pjesnik. Njega 

vidimo u hramu slave talijanskoga narodnoga 
pjesništva na prvom mjestu. Svoju pjesmu bratu 
suncu nije ispjevao na latinskom, već na ta- 
lijanskom jeziku. Sve do njega vladao je la 
finski jezik u svim izobraženim krugovima. 
Samo širi slojevi puka imali su posebno na- 
rječje Franjo asiški je oplemenio ovo narječje 
Kao prijatelj siromašnih htjede i govoriti jezikom 
siromaha. Ovime je poklonio Talijanima njihov 
materinski jezik i pobudio kasnijega Dante-a da 
ne pjeva latinskim, nego talijanskim jezikom. 

Nadalje je Franjo utjecao na umjetnost. 
Doduše nije ni pomislio na to, ali je ipak dje- 
lovao duhom svojim Napose se slikarstvo pre 
porodilo po njemu. Do onda je bilo pravilo 
tradicije bizantske umjetnosti : ukočenost i mr- 
tvilo. Mladi franjevački naraštaj je to zabacio. 
Prvi među njima Giotto. Kod Giotta je novo, 
što se je tijesno priljubio prirodi onom zornošću, 
do koje je vjera dovela Franju. Giottova lica 
nijesu ukočena i bez izražaja, kako su do onda 
bila. Upravo ova ukočenost i to mrtvilo pri- 
ječilo je djela kršćanske umjetnosti da nijesu 
mogla nasljedovati uzorna starinska djela. Od- 
sada se prikazuje narav u djelima kršćanske 
umjetnosti živo, kao da govori riječima objave 
o veličini i dobroti Božjoj. Držim, da je sva 


materijalnost prenesena u idealno područje 
vjere. Ovaj kršćanski duh izlijeva na slikarska 
djela sve bogatstvo poezije osobitom i divnom 
finoćom čuvstva, te umnim pobožnim shvaćanjem. 
Kao što je Franjo bio u najljepšemu smislu 
riječi narodan po svojem vjerskom mišljenju,, 
tako je bila narodna i umjetnost, koja se raz- 
vila pod njegovim utjecajem. Djela ove umje- 
tnosti nijesu više, ma da se i povode za nezna- 
^ boškim majstorima, odijeljena povjesnim po- 

norom od savremenog kršćanskog mišljenja. 
Giotto i njegovi učenici uzeli bi predmete iz 
svakidanjeg života, motreći predmete neposredno 
i zorno. Njihovo se mišljenje i stvaranje razvilo 
na tlu njihovoga doba i naroda, zato ga svi 
* razumiju. U tom leži neodoljiv čar, što ga 

imadu remek-djela umjetnosti, koju je Franjo 
probudio Slike Kristove i Gospine pune su 
života i ganuća. Osobe svetaca su bogate čuv- 
stvima ; cjelokupno prikazivanje je mirno i 
skladno" (Frankfurt erBroschliren, Se i te 
54.). 

Ovime je dovoljno označen utjecaj sv. 
Franje. Dakako slikarstvo je pošlo kasnije 
svojim, ali krivim putevima. Nu već se opaža 
reakcija. I opet umjetnički svijet čeka i gleda 
pun čeznuća za „modernim svecem." Nije dugo 




118 


Dr. Karlo Wilk : Moderni svetac. 


lome, što nas je F. Kunz nadario nizom umjet- 
ničkih slika iz života i djelovanja sveca asiš- 
koga. Ove slike su vjeran odsjev naivne franje- 
vačke jednostavnosti i naravnosti, te pružaju 
narodu pravu umjetnost. Ovakova umjetnost 
čini, da se narod može opet podići k idealima, 
radovati se na lijepome i oteti se svakidanjem 
i običnom mišljenju. T ) 

l ) I kod nas se u najnovije vrijeme umjetnici ozbiljno 
zanimaju za sv. Franju, i to čini se u našim prilikama 
s dosta dobrim uspjehom. 


Zaključak. 

K ako je sveti Franjo mogao učiniti sve to ? 

Koji je najdublji uzrok njegova značenja, 
osobito značenje kao modernoga sveca? Bez 
sumnje njegovo kršćanstvo. Franjo je bio čvrst 
u vjeri i ozbiljno nasljedovao Krista. Koju korist 
može odavle crpsti moderni svijet, koji i te 
kako treba da se obnovi? Samo ovu : Vratiti 
se Kristu! Biti više kršćanski u javnom i u 
privatnom životu. Onda će sadanje prilike si- 
gurno ozdraviti i popraviti se. 



